cyanic-selkie/wikianc huggingface dataset:
มิยาโกะ มัตสึโมโตะ
มิยาโกะ มัตสึโมโตะ (松本都; Miyako Matsumoto) เจ้าของฉายา แดนซิงควีน เกิดวันที่ 11 เมษายน ค.ศ. 1985 ที่โตเกียว เป็นทั้งนักแสดง, นางแบบ และนักมวยปล้ำอาชีพชาวญี่ปุ่น สำเร็จการศึกษาจากมหาวิทยาลัยนิฮง ในสาขาศิลปะการแสดง และได้หันเข้าสู่การเป็นนักมวยปล้ำอาชีพในเวลาต่อมา โดยมีเอมิ ซากุระ ซึ่งเป็นนักมวยปล้ำที่มีชื่อเสียงเป็นผู้ฝึกสอน โดยมิยาโกะ มัตสึโมโตะ ได้ใช้เวลาฝึกฝนอย่างหนักนาน 4 เดือน ก่อนที่เธอจะสามารถชนะชิอิ โทมิยะ ซึ่งนับเป็นชัยชนะครั้งแรกของเธอ ปัจจุบัน เธอเป็นตัวแทนขององค์กรกาเคโนะฟูชิโปรเรสต์ลิง
พระพรหมมงคล (ทอง สิริมงฺคโล)
มรณภาพ
พระพรหมมงคล ถึงแก่มรณภาพด้วยภาวะหัวใจล้มเหลวเฉียบพลันจากภาวะกล้ามเนือหัวใจขาดเลือด ณ วัดพระธาตุศรีจอมทองวรวิหาร เมื่อวันที่ 13 ธันวาคม พ.ศ. 2562 เวลา 00.25 น.
มิยาโกะ มัตสึโมโตะ
ประวัติ
แม้ว่าในเบื้องต้น ผลงานด้านมวยปล้ำอาชีพของเธออาจยังไม่โดดเด่นเท่าใดนัก แต่กระแสความนิยมของเธอกลับเพิ่มมากขึ้นจากผลงานด้านอื่น ทั้งทางด้านพิธีกร, การแสดง รวมถึงงานประกวดคอสเพลย์ นอกจากนี้ เธอยังได้ร่วมแสดงในภาพยนตร์ชุด 3 เคาน์ โดยมีฮิการุ ชิดะ ร่วมแสดง ส่วนในด้านการแข่งขันมวยปล้ำของเธอนั้น เธอมีจุดเด่นที่การเต้นระบำที่สร้างความสนุกสนานให้กับผู้ชม หลังจากนั้น เธอได้ผลักดันตนเองมาเป็นนักมวยปล้ำชั้นนำของไอซ์ริบบอนในระดับทริปเปิลคราวน์ โดยสามารถคว้าเข็มขัดทุกเส้นที่มีอยู่ในค่ายมาครองได้สำเร็จ ปัจจุบัน เธอร่วมแข่งขันในรายการไอซ์ริบบอนอย่างต่อเนื่อง รวมถึงเข้าร่วมแข่งขันกับค่ายอื่นมากขึ้น ซึ่งเธอได้พัฒนาฝีมือของเธออย่างเห็นได้ชัด
พระพรหมมงคล (ทอง สิริมงฺคโล)
ฐานานุกรม
พระพรหมมงคล มีฐานนาณุศักดิ์ ตั้งฐานานุกรมได้ 8 รูป คือ
เอ็กซ์แอลสเต็ป
เอกซ์แอลสเต็ป (XL Step) ศิลปินกลุ่ม 3 คนกับผลงานเพลงในแนวรึทึมแอนด์บลูส์ (R&B) ที่มีแกนนำอย่าง เอ - ณัฐพงศ์ (จิตรกร) มงคลธรรม ออกผลงานอัลบั้ม "3 7 21.5" ชุดแรกและชุดเดียวในสังกัด สโตนเอ็นเตอร์เทนเมนต์ มีเพลงดังอย่าง "เหนื่อยใจ" ที่กลายเป็นเพลงฮิตตลอดกาลไปแล้วไปในปัจจุบัน
อัลบั้ม "3 7 21.5" อัลบั้มเดียวของวง XL Step เป็นแนวฮิพฮอพ และ R&B มีวงผิวดำจากอเมริกามาร่วมแจมร้องแร็พด้วย ชื่อวง AOC คุณภาพของงานจัดว่าเข้าขั้น "ดีมาก" ทั้ง 10 เพลงถือว่าฟังได้หมด ถึงจะเป็นอัลบั้มเดียว แต่ขอบอกว่าโด่งดังไม่น้อยเลย เป็นอัลบั้มที่เพลงเร็วคึกคัก เพลงช้าก็สุดซึ้ง เพลงทั้งหมดแต่งโดยเชษฐา ยารสเอก และเอ ณัฐพงศ์ มงคลธรรม ใช้คอร์ดแปลกๆ นิดนึง แต่ฟังเข้าหูไม่เลว ไม่ว่าจะเป็น ชายในฝัน, แค่หนึ่งคืน, กุลสตรี, Shock, เคยรักฉันบ้างไหม, เหนื่อยใจ, ใช่...Angel, อย่าถามเลย, Honey (Tonights The Night) และ เพราะเธอมีฉัน
อัลบั้ม "3 7 21.5"
ในสังกัด สโตน เอนเตอร์เมนเมนต์
คิดแน็ปเปอร์ส
คิดแน็ปเปอร์ส (Kidnappers) เป็นวงดนตรีสัญชาติไทยแนวเล็กทรอนิกป็อป โดยเกิดจากการรวมตัวของ ภควัฒน์ ไววิทยะ และ ไตรเทพ วงศ์ไพบูลย์ และค้นหานักร้องนำหญิงเพื่อเป็นสมาชิกคนที่สาม โดยได้ เก็จมณี พิชัยรณรงค์สงคราม มาเป็นสมาชิก ออกอัลบั้มแรก "สแลง" ในปี 2536 ได้รับความนิยมในหมู่คนฟังเพลงกลุ่มหนึ่ง และห่างหายไปจากวงการหลายปีนานพอควร กลับมาอีกครั้ง กับการเปลี่ยนแปลงสมาชิก คือ จามร วัฑฒกานนท์ เข้ามาเป็นสมาชิกใหม่ และเปลี่ยนนักร้องนำเป็น มนต์ทิพย์ ลิปิสุนทร ออกอัลบั้มชุดที่สอง ที่ชื่อ "Set" ในปี 2546
หลังการห่างหายไปยาวนานสิบปี คิดแน็ปเปอร์สกลับมาอีกครั้งใน พ.ศ. 2558 ในสังกัด สไปซีดิสก์ โดยมีติว ดิษยา กรกชมาศมาเป็นนักร้องนำคนใหม่ และเปิดตัวซิงเกิ้ลแรก แกว่ง (SWAY) ในมีนาคม 2558 และยังได้ เมย์ ภควัฒน์ ไววิทยา และ อู่ ไตรเทพ วงศ์ไพบูลย์ มาร่วมโปรดิวเซอร์เพลง แกว่ง โดยในส่วนของเนื้อหาเพลง ได้คงเดช คงเดช จาตุรันต์รัศมี อดีตนักร้องนำ สี่เต่าเธอ มาร่วมเขียนเนื้อเพลง แกว่งวงต้นเดือนมิถุนายนปีเดียวกันนี้พวกเขาได้ปล่อยซิงเกิ้ลลำดับที่ 2 เพื่อใคร ได้ บอย ตรัย ภูมิรัตน มาแต่งเนื้อร้อง และได้ เมย์-ภควัฒน์ และ อู่ - ไตรเทพ มาช่วยเรียบเรียงทำนองให้ดีขึ้น
อัลบั้มชุดแรก แสลง สังกัด เก็คโค่ มิวสิก อัลบั้มชุดที่สอง " Set " สังกัด แบล็คชีพ / โซนี่มิวสิค (พ.ศ. 2536 - พ.ศ. 2546)
อัลบั้มชุดแรกของวงได้ถูกปล่อยมาในปี พ.ศ. 2536 แสลง ในสังกัดค่าย เก็คโค่ มิวสิก ของพวกเขาเอง โดยแต่ละเพลงในอัลบั้มโดดเด่นด้วยชื่อเพลงที่สั้นแบบพยางค์เดียว ในอัลบั้มชุดนี้มีสมาชิกประกอบด้วยเก็จมณี วรรธนะสิน (ขณะนั้นใช้นามสกุล พิชัยรณรงค์สงคราม) ไตรเทพ วงศ์ไพบูลย์  - อู๋ มือคีย์บอร์ด และ ภควัฒน์ ไววิทยะ มือคียบอร์ดและกีตาร์ ในอัลบั้มชุดนี้ ไม่ได้โด่งดังเท่าที่ควรเนื่องจากยังเป็นเพลงแนวดนตรีที่ไม่คุ้นหู แต่ก็ยังได้เป็นที่นิยมในหมู่คนฟังกลุ่มหนึ่ง มีเพลงฮิตอย่าง  ฝน อัลบั้มชุดนี้ยังได้บอย โกสิยพงษ์ มาโปรดิวเซอร์อัลบั้ม
พวกเขาก็ได้ปล่อยอีพีอัลบั้ม Warning One ในปี 2544 และได้เฟ้นหานักร้องนำคนใหม่ คือ นู๋ - มนต์ทิพย์ ลิมปิสุนทร์ พร้อมกับสมาชิกคนใหม่เข้ามา เต้าะ - จามร วัฑฒกานนท์ มาทำหน้าที่คียบอร์ดและมือเบส และพวกเขาก็ได้ปล่อยอัลบั้มชุดที่สอง Set ในปี พ.ศ. 2546 ภายใต้สังกัด  แบล้คชีพ /โซนี่ มิวสิค เอ็นเตอร์เทนเมนท์  โดยแนวเพลงในอัลบั้มชุดนี้ก็ได้เปลี่ยนไปบ้างจากอิเล็กทรอนิคส์ไปเน้นเสียงกีตาร์ บีท ซินธ์ และเสียง โดยอัลบั้มชุดนี้กลายเป็นความป็อปในอิเล็กทรอนิกส์ อัลบั้มชุดนี้มีเพลงประสบความสำเร็จอย่าง  ปล่อย  และ “ลอง” ในวงกว้างมากกว่าอัลบั้มชุดแรก
10 ปีคิดแน็ปเปอร์, ศิลปินในโซนี่ มิวสิค (พ.ศ. 2547)
ปีถัดมา พ.ศ. 2547 หลังจากปล่อยอัลบั้มชุดที่ 2 แสลง โซนี่ มิวสิคค่ายสังกัดของคิดแน็ปเปอร์ก็ปล่อยอัลบั้มพิเศษ “The Music Of Kidnappers” ฉลองครบรอบสิบปีของทางวง โดยเป็นอัลบั้มรีมิกซ์ผลงานของคิดแน็ปเปอร์ในผลงาน 2 อัลบั้มที่ผ่านมาในรอบ 10 ปีของคิดแน็ปเปอร์
การกลับมาอีกครั้ง, นักร้องนำคนใหม่, และย้ายมาสังกัดสไปซี่ดิสก์ (พ.ศ. 2557 - ปัจจุบัน)
หลังจากนั้นพวกเขาก็ห่างหายไปถึง 10 ปี พวกเขาก็กลับมาอีกครั้งเปิดตัวด้วยซิงเกิ้ล แกว่ง ในเดือนมีนาคม ปี 2558 ภายใต้สังกัด สไปซีดิสก์ เป็นแนวดนตรีอิเล็กทรอนิกส์ป็อป พร้อมทั้งได้นักร้องนำคนใหม่ ติว - ดิษยา กรกชมาศ โดยเนื้อหาแกว่งพูดถึง ชีวิตของผู้หญิงยุคใหม่ที่มีลุค เปรี้ยวๆ ชิคๆ มีแนวคิดเป็นของตนเอง เวลาที่รักใครรักจริง เมื่อเลิกกันแล้วทุกอย่างจบ ในส่วนของเนื้อหาเพลง ได้คงเดช คงเดช จาตุรันต์รัศมี อดีตนักร้องนำ สี่เต่าเธอ มาร่วมเขียนเนื้อเพลง อีกทั้งมี เมย์ ภควัฒน์ ไววิทยะ และ อู่ ไตรเทพ วงศ์ไพบูลย์ ในเรื่องทำนองเพลง
อัลบั้มพิเศษ
1. The Music of Kidnappers'' (พ.ศ. 2547)
หมายเหตุ : ฉลองครบรอบ 10 ปี''
อีพี
หมายเหตุ : ที่มาชื่ออัลบั้มนี้หมายถึงวงคิดแน็ปเปอร์สได้กลับมาแล้ว''
กรมสารวัตรทหารเรือ
กรมสารวัตรทหารเรือ (อักษรย่อ: กรม สห.ทร. ; Naval Military Police Regiment) เป็นส่วนราชการกองทัพเรือไทย ซึ่งมีหน้าที่ในการรักษาความปลอดภัย รวมถึงอำนวยการในยามสงครามอันเกี่ยวกับทหารพลัดหน่วย, เชลยศึก, ชนชาติศัตรู และผู้ลี้ภัย โดยมีผู้บังคับการกรมคนปัจจุบัน คือ นาวาเอก นรินทร์ ขาวเจริญ รองผู้บัญชาการกรมคนปัจจุบันคือ นาวาเอก ไกรวุฒิ ภมรบุตร และ นาวาเอก วรพล จารุมนตรี
ประวัติ
กรมสารวัตรทหารเรือ ถือกำเนิดจากคำสั่งของพลเรือโท เจ้าฟ้าบริพัตรสุขุมพันธุ์ ซึ่งดำรงตำแหน่งผู้บัญชาการกรมทหารเรือในขณะนั้น ในการจัดตั้ง "กองระงับเหตุ" เมื่อวันที่ 14 ธันวาคม พ.ศ. 2448 แล้วปฏิบัติหน้าที่เรื่อยมาจนถึงปี พ.ศ. 2456 จึงได้มีการจัดตั้งหน่วยงานระงับเหตุขึ้นถาวรในนาม "แผนกสารวัตรทหาร" ที่ขึ้นตรงต่อกระทรวงทหารเรือ ซึ่งถือว่า กองทัพเรือไทยเป็นหน่วยแรกที่เป็นต้นแบบของการจัดตั้งสารวัตรทหาร
และในปี พ.ศ. 2561 กองพันสารวัตรทหารเรือที่ 3 กรมสารวัตรทหารเรือ ได้เป็นหนึ่งในหน่วยที่ยกพลขึ้นบก ณ ตำบลโคกเคียน อำเภอเมืองนราธิวาส จังหวัดนราธิวาส ด้วยเรือหลวงอ่างทอง และเรือหลวงมันกลาง เพื่อเข้าร่วมการปฏิบัติภารกิจความไม่สงบในชายแดนภาคใต้ของประเทศไทย
การฝึก
เนื่องด้วยสารวัตรทหารมีปืนสั้นเป็นอาวุธหลักในการปฏิบัติงาน จึงได้มีการฝึกยิงอาวุธประจำกายให้มีความชำนาญเป็นพิเศษ ในระบบอารักขาตามแบบมาตรฐานของเหล่าสารวัตรทหาร โดยเป็นหน่วยในกองทัพเรือที่บังคับการยิงในระบบนี้ ไม่ยกเว้นทั้งชายและหญิง
กิจกรรมเพื่อสังคม
เดือนเมษายน พ.ศ. 2561 นาวาเอก อธิปศักดิ์ โสภิตานนท์ ผู้บังคับการกรมสารวัตรทหารเรือ ได้จัดกิจกรรมมอบทุนการศึกษาแก่บุตรข้าราชการในสังกัดทุกพื้นที่ จำนวน 273 ทุน
อุกกาบาตเมอร์ชิสัน
อุกกาบาตเมอร์ชิสัน (Murchison meteorite) เป็นหนึ่งในอุกกาบาตที่ได้รับการศึกษามากที่สุดเนื่องจากมวลของอุกกาบาตลูกนี้ (>100 กิโลกรัม) และข้อเท็จจริงที่ว่าการตกนี้ได้รับการสังเกต อุกกาบาตลูกนี้ตกที่โลกใกล้กับหมู่บ้านเมอร์ชิสัน รัฐวิกทอเรีย ประเทศออสเตรเลีย เมื่อปี พ.ศ. 2512 (ค.ศ. 1969) อุกกาบาตลูกนี้เป็นส่วนหนึ่งในกลุ่มของอุกกาบาตที่อุดมไปด้วยสารประกอบอินทรีย์
ในเดือนมกราคม พ.ศ. 2563 นักดาราศาสตร์รายงานว่าวัสดุที่เก่าแก่ที่สุดในโลกเท่าที่พบเจอในปัจจุบัน คือ อนุภาคซิลิกอนคาร์ไบด์จากอุกกาบาตเมอร์ชิสัน ซึ่งค้นพบว่ามีอายุ 7 พันล้านปี มากกว่าอายุ 4.54 พันล้านปีของโลกและระบบสุริยะประมาณ 2.5 พันล้านปี ผลการศึกษาที่ตีพิมพ์ออกมาระบุว่า "ค่าประมาณอายุขัยของฝุ่นขึ้นอยู่กับแบบจำลองทฤษฎีที่ซับซ้อนเป็นหลัก แบบจำลองดังกล่าวนี้มุ่งไปที่เม็ดฝุ่นขนาดเล็กทั่วไปมากกว่าและอยู่บนพื้นฐานของสมมติฐานที่มีความไม่แน่นอนสูง"
ประวัติ
ในวันที่ 28 กันยายน พ.ศ. 2512 เวลาประมาณ 10:58 นาฬิกาตามเวลาท้องถิ่น ใกล้กับเมอร์ชิสัน รัฐวิกทอเรีย ในประเทศออสเตรเลีย มีการสังเกตเห็นลูกไฟสว่างแยกออกเป็นสะเก็ดสามชิ้นก่อนที่จะหายไป เหลือแต่กลุ่มควัน หลังจากนั้นประมาณ 30 วินาที มีเสียงสั่นสะเทือนดังขึ้น สะเก็ดจำนวนมากพบได้อย่างกระจัดกระจายในพื้นที่กว้างกว่า 13 ตารางกิโลเมตร (8,125 ไร่) วัดมวลแต่ละชิ้นได้หนักถึง 7 กิโลกรัม สะเก็ดชิ้นหนึ่งหนัก 680 กรัม ทะลุหลังคาลงมาและตกใส่กองฟาง มวลโดยรวมของอุกกาบาตที่รวบรวมได้นั้นเกิน 100 กิโลกรัม
การจัดประเภทและองค์ประกอบ
อุกกาบาตเมอร์ชิสันได้รับการจัดประเภทให้อยู่ในกลุ่มซีเอ็มของคอนไดรต์คาร์บอน (carbonaceous chondrite) อุกกาบาตลูกนี้ได้รับการจัดให้อยู่ในประเภททางศิลาวิทยาที่ 2 เช่นเดียวกับคอนไดรต์ซีเอ็มส่วนใหญ่ ซึ่งหมายความว่าอุกกาบาตลูกนี้ได้เปลี่ยนแปลงอย่างหนักโดยของไหลที่อุดมไปด้วยน้ำบนเทหวัตถุต้นกำเนิด ก่อนที่จะตกลงมายังโลก คอนไดรต์กลุ่มซีเอ็มกับกลุ่มซีไอนั้นอุดมไปด้วยคาร์บอน และเป็นหนึ่งในอุกกาบาตดึกดำบรรพ์ทางเคมีมากที่สุด อุกกาบาตเมอร์ชิสันประกอบไปด้วยตำหนิอุดมด้วยแคลเซียม–อะลูมิเนียมเช่นเดียวกับคอนไดรต์กลุ่มซีเอ็มอื่น ๆ ในอุกกาบาตลูกนี้ยังพบกรดอะมิโนมากกว่า 15 ชนิด ซึ่งเป็นองค์ประกอบพื้นฐานหนึ่งของชีวิต ผ่านการศึกษาอุกกาบาตลูกนี้หลายชิ้น
ในเดือนมกราคม พ.ศ. 2563 นักดาราศาสตร์ค้นพบว่าอนุภาคซิลิกอนคาร์ไบด์จากอุกกาบาตเมอร์ชิสันมีอายุ 7 พันล้านปี มากกว่าอายุ 4.54 พันล้านปีของโลกและระบบสุริยะ 2.5 พันล้านปี และยังเป็นวัสดุที่เก่าแก่ที่สุดในโลกเท่าที่ค้นพบในปัจจุบันด้วย
สารประกอบอินทรีย์
thumb|สะเก็ดของอุกกาบาตเมอร์ชิสัน (ขวา) และแยกอนุภาคแต่ละอนุภาคออกมา (ในหลอดทดลอง) อุกกาบาตเมอร์ชิสันประกอบไปด้วยกรดอะมิโนทั่วไป เช่น ไกลซีน อะลานีน และกรดกลูตามิก ตลอดจนกรดอะมิโนหายากอย่างไอโซวาลีนและซิวโดลิวซีน สารผสมแอลคีนที่ซับซ้อนก็แยกออกมาได้จากอุกกาบาตลูกนี้เช่นกัน ซึ่งคล้ายกับที่พบในการทดลองมิลเลอร์–อูเรย์ ซีรีนและทรีโอนีนซึ่งเข้าใจกันว่าเป็นสารปนเปื้อนในโลกก็พบได้เป็นจำนวนมากในตัวอย่าง ตระกูลเฉพาะของกรดอะมิโนชื่อว่ากรดไดอะมิโนก็พบได้ในอุกกาบาตเมอร์ชิสันเช่นกัน
รายงานฉบับแรกสุดนั้นระบุว่ากรดอะมิโนที่พบนั้นเป็นสารผสมแรซีมิก ดังนั้นจึงก่อตัวขึ้นโดยวิธีการอชีวนะ เพราะกรดอะมิโนของโปรตีนในโลกนั้นล้วนมีสัณฐานแบบแอลทั้งหมด ภายหลังมีการพบว่ากรดอะมิโนอะลานีนซึ่งเป็นกรดอะมิโนโปรตีนนั้นมีสัณฐานแบบแอลเป็นส่วนเกิน ทำให้นำไปสู่การปนเปื้อนที่น่าสงสัยจากบนโลกตามประเด็นที่ว่า "จะแปลกที่การสลายตัวหรือการสังเคราะห์สเตรีโอซีเลกทีฟแบบอชีวนะเกิดขึ้นกับกรดอะมิโนของโปรตีน แต่จะไม่แปลกถ้าเกิดขึ้นกับกระอะมิโนที่ไม่ใช่ของโปรตีน" ในปี พ.ศ. 2540 ยังมีการพบสัณฐานแบบแอลส่วนเกินในไอโซวาลีน อันเป็นกรดอะมิโนที่ไม่ใช่ของโปรตีน แสดงถึงต้นกำเนิดต่างดาวของอสมมาตรเชิงโมเลกุลในระบบสุริยะ ในเวลาเดียวกัน มีการพบสัณฐานแบบแอลส่วนเกินของอะลานีนอีกครั้งในอุกกาบาตเมอร์ชิสัน แต่ครั้งนี้พบเป็นจำนวนมากในไอโซโทป 15N ถึงกระนั้นการจับคู่ไอโซโทปถูกคัดค้านด้วยการวิเคราะห์ในภายหลัง รายชื่อสารประกอบอินทรีย์ที่พบในอุกกาบาตได้ขยายไปถึงพอลีโอลด้วยในปี พ.ศ. 2544
ถึงแม้ว่าอุกกาบาตลูกนี้จะประกอบไปด้วยสารผสมของกระอะมิโนซ้ายมือและขวามือ กรดอะมิโนส่วนมากที่สิ่งมีชีวิตใช้นั้นมีไครัลลิตีฝั่งซ้ายมือ และน้ำตาลส่วนมากที่สิ่งมีชีวิตใช้มีไครัลลิตีฝั่งขวามือ กลุ่มของนักเคมีในประเทศสวีเดนสาธิตในปี พ.ศ. 2548 ว่าโฮโมไครัลลิตีนี้อาจถูกกระตุ้นหรือเร่งปฏิกิริยาโดยการกระทำของกรดอะมิโนซ้ายมืออย่างโพรลีน
หลักฐานหลายชิ้นระบุว่าส่วนภายในของสะเก็ดของอุกกาบาตเมอร์ชิสันที่เก็บรักษาอย่างดีนั้นดึกดำบรรพ์ การศึกษาในปี พ.ศ. 2553 โดยใช้อุปกรณ์วิเคราะห์ความคมชัดสูงรวมถึงสเปกโทรสโกปี พบว่ามีสารประกอบเชิงโมเลกุลกว่า 14,000 ตัว รวมถึงพบกรดอะมิโน 70 ตัวในตัวอย่างของอุกกาบาต ขอบเขตการวิเคราะห์ที่จำกัดโดยแมสสเปกโตรเมทรีให้ข้อมูลว่าอาจมีสารประกอบเชิงโมเลกุลแปลกใหม่กว่า 50,000 ตัวหรือมากกว่า โดยทีมนักวิจัยยังประมาณจำนวนสารประกอบที่แตกต่างกันที่อาจพบในอุกกาบาตไว้นับล้านตัว
นิวคลีโอเบส
มีการค้นพบสารประกอบพิวรีนและไพริมิดีนที่วัดได้ในอุกกาบาตเมอร์ชิสัน อัตราส่วนไอโซโทปคาร์บอนสำหรับยูราซิลและแซนทีนของδ13C เท่ากับ +44.5‰ และ +37.7‰ ตามลำดับ แสดงถึงต้นกำเนิดนอกโลกของสารประกอบเหล่านี้ ตัวอย่างนี้สาธิตให้เห็นว่าสารประกอบอินทรีย์จำนวนมากอาจส่งมาจากเทหวัตถุระบบสุริยะแรกเริ่ม และอาจเป็นกุญแจสำคัญในต้นกำเนิดของชีวิต
วิทยาลัยเทคนิคปากช่อง
วิทยาลัยเทคนิคปากช่อง เป็นสถาบันอาชีวศึกษาในจังหวัดนครราชสีมา สังกัดสำนักงานคณะกรรมการการอาชีวศึกษา กระทรวงศึกษาธิการ ตั้งอยู่เลขที่ 881 หมู่ 13 ตำบลจันทึก อำเภอปากช่อง จังหวัดนครราชสีมา 30130
ประวัติ
วิทยาลัยการอาชีพปากช่อง เป็น 1 ในวิทยาลัยการอาชีพ 51 แห่งที่ ประกาศจัดตั้งเมื่อวันที่ 18 มิถุนายน พ.ศ. 2540 โดย ฯพณฯ สุขวิช รังสิตพล รัฐมนตรีว่าการกระทรวงศึกษาธิการของรัฐบาลขณะนั้น บนพื้นที่ 100 ไร่ อยู่ในความดูแลของโรงงานที่ 5 กองผลิตอุปกรณ์สายพลาธิการ กองทัพบก เปิดทำการสอน ระดับประกาศนียบัตรวิชาชีพ (ปวช.) จำนวน 2 สาขาวิชา ได้แก่ สาขาวิชาช่างยนต์ และสาขาวิชาการบัญชี มีนักศึกษารุ่นแรกจำนวน 80 คน ผู้อำนวยการคนแรกคือ นายทัศนา เพลงสันเทียะ
วันที่ 24 สิงหาคม 2563 ได้รับการเปลี่ยนชื่อสถานศึกษาเป็น วิทยาลัยเทคนิคปากช่อง พร้อมกับวิทยาลัยในสังกัดสำนักงานคณะกรรมการการอาชีวศึกษา 13 แห่ง
ซินชาร์อิชคุน
ซินชาร์อิชคุน (คูนิฟอร์มอัสซีเรียใหม่: Sîn-šar-iškun  หรือ Sîn-šarru-iškun,) ทรงเป็นกษัตริย์แห่งจักรวรรดิอัสซีเรียใหม่ ครองราชย์ประมาณ 627 – 612 ปีก่อนคริสตศักราช ทรงเป็นโอรสของพระเจ้าอาชูร์บานิพัล (Ashurbanipal) และอาจเป็นพระเชษฐา (พี่ชาย) ของพระเจ้าอาชูร์-อูบัลลิตที่ 2 มีประวัติเกี่ยวกับพระองค์น้อยมาก แต่คาดว่าทรงขึ้นครองราชย์ประมาณปีที่ 627 ก่อนคริสตศักราชต่อจากอาชูร์-อิทิล-อิลานี (Ashur-etil-ilani) พระองค์ต้องสู้รบกับซิน-ชามู-ลีชีร์ (Sin-shumu-lishir) ในสงครามกลางเมือง ในขณะที่ประเทศราชต่าง ๆ แยกตัวเป็นอิสระ โดยเฉพาะบาบิโลเนียที่มีผู้นำคือแนโบโพแลสซาร์ หลังชนะสงครามกลางเมือง พระเจ้าซินชาร์อิชคุนกับแนโบโพแลสซาร์ทำสงครามแย่งชิงเมืองนิปปูร์ (Nippur) ซึ่งเป็นศูนย์กลางอำนาจของอัสซีเรีย พระเจ้าซินชาร์อิชคุนป้องกันเมืองไว้ได้ แต่แนโบโพแลสซาร์ก็เข้าเมืองบาบิโลนและสถาปนาตัวเองเป็นกษัตริย์
พระเจ้าซินชาร์อิชคุนนำทัพไปที่บาบิโลน แต่กลับพบว่ามีการกบฏเกิดขึ้นภายในเมืองหลวงและทหารไปเข้ากับกลุ่มกบฏ แม้พระองค์จะปราบกบฏได้สำเร็จ แต่ก็ต้องเสียเมืองนิปปูร์ไป ในปีที่ 616 พระเจ้าแนโบโพแลสซาร์ทรงร่วมเป็นพันธมิตรกับพระเจ้าไซอาซาเรส กษัตริย์แห่งชาวมีเดีย ต่อมากลุ่มชนหลายกลุ่มได้เข้าร่วมกับพันธมิตรนี้แล้วบุกโจมตีนิเนเวห์ เมืองหลวงของจักรวรรดิอัสซีเรีย จนที่สุดในปีที่ 612 ก่อนคริสตศักราช นิเนเวห์ก็เสียเมือง ชะตากรรมสุดท้ายของพระเจ้าซินชาร์อิชคุนไม่เป็นทราบแน่ชัด แต่มีความเป็นไปได้ที่พระองค์อาจจะสวรรคตในการรบครั้งนี้
พระเจ้าอาชูร์-อูบัลลิตที่ 2 กษัตริย์องค์ต่อมาทรงถอยทัพไปที่เมืองฮาร์ราน ทางตอนเหนือของซีเรียและเป็นพันธมิตรกับฟาโรห์เนโคที่ 2 (Necho II) ต่อมากองทัพบาบิโลน-มีเดียได้ยึดเมืองฮาร์รานและรบชนะในยุทธการที่คาร์เคมิช (Battle of Carchemish) ยุทธการสุดท้ายระหว่างอัสซีเรีย-อียิปต์กับบาบิโลน-มีเดีย
แหล่งข้อมูลอื่น
-612
รายชื่อพืชที่สะสมโลหะได้ดี
ต่อไปนี้เป็นรายชื่อพืชที่สะสมโลหะหนักบางชนิดได้ดี (hyperaccumulators) ในตารางแสดงพืชที่สามารถสะสมโลหะดังนี้ Al, Ag, As, Be, Cr, Cu, Mn, Hg, Mo, Pb, Se, Zn ได้ดี
ย็องดง (ภูมิภาค)
ย็องดง (ความหมาย "ทางผ่านไปยังตะวันออก") เป็นภูมิภาคที่อยู่ทางด้านทิศตะวันออกของจังหวัดคังวอนในเกาหลีใต้ และอยู่ทางทิศตะวันออกของจังหวัดคังวอน ในเกาหลีเหนือ
ถึงแม้ว่าย็องซอจะบรรยายถึงทางตะวันตก ครึ่งหนึ่งของทั้งสองจังหวัดและควันดงใช้บรรยายรวมถึงภูมิภาคทั้งสอง "ย็องดง" เป็นชื่อที่ใช้กันบ่อยในประเทศเกาหลีใต้มากกว่าทั้งสองชื่อที่กล่าวมาก่อนหน้านี้ และอาจมีการใช้อย่างง่ายๆเพื่ออธิบายถึงภูมิภาคนี้ทั้งหมด
ตำบลชีวึก
ตำบลชีวึก เป็นตำบลหนึ่งในอำเภอขามสะแกแสง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลชีวึก ตั้งอยู่ห่างจากที่ว่าการอำเภอประมาณ 7 กิโลเมตร
การปกครอง
ตำบลชีวึก แบ่งการปกครองออกเป็น 12 หมู่บ้าน คือ
สภาเฟลมิช
สภาเฟลมิช เป็นสภานิติบัญญัติซึ่งกำกับดูแลประชาคมเฟลมิชและแคว้นเฟลมิชของประเทศเบลเยียม (โดยต่างจากประชาคมฝรั่งเศสและแคว้นวอลลูนซึ่งแยกฝ่ายนิติบัญญัติออกจากกัน ได้แก่สภาประชาคมฝรั่งเศสและสภาวอลลูนตามลำดับ)
สภาเฟลมิชมีหน้าที่ผ่านร่างกฎหมายต่าง ๆ (decreet) ซึ่งมีศักดิ์เทียบเท่ากับพระราชบัญญัติ เพื่อใช้ในแคว้นเฟลมิชและหน่วยงานในสังกัดเฟลมิชที่ตั้งอยู่ในกรุงบรัสเซลส์ กฎหมายนี้จะต้องการผ่านรับรองและประกาศใช้โดยรัฐบาลวอลลูน รวมทั้งผ่านร่างกฎหมายงบประมาณประจำปี สภาเฟลมิชตั้งที่ทำการอยู่ที่กรุงบรัสเซลส์
อนุภาคศาสตร์
อนุภาคศาสตร์ (Micromeritics) เป็นวิทยาศาสตร์แขนงหนึ่งที่ศึกษาเกี่ยวกับสสารที่มีขนาดเล็ก องค์ความรู้ของศาสตร์นี้มีความสำคัญยิ่งต่อการควบคุมขนาดอนุภาคในทางเภสัชกรรมและวัสดุศาสตร์ ขนาดและพื้นที่ผิวของอนุภาคมีความสัมพันธ์กับลักษณะทางกายภาพ เคมี และการออกฤทธฺ์ทางเภสัชวิทยา ในทางคลินิกนั้น ขนาดของอนุภาคยังส่งผลต่อการผลิตรูปแบบเภสัชภัณฑ์ต่างๆ เช่น ยาแขวนตะกอน อิมัลชัน และยาเม็ด ทั้งความคงตัวทางกายภาพและเภสัชกรรมของยาขึ้นอยู่กับขนาดของผลิตภัณฑ์ที่ได้
อะมังอัส
อะมังอัส (Among Us) เป็นวิดีโอเกมหลายผู้เล่นที่พัฒนาและเผยแพร่โดยบริษัทอินเนอร์สลอธ เกมมีฉากในอวกาศและมีการสุ่มผู้เล่นให้มีโอกาสเป็นได้ทั้งลูกเรือ (Crewmates) สามารถแบ่งออกเป็น วิศวกร (Engineer), นักวิทยาศาสตร์ (Scientist), อิมพอสเตอร์ (Impostors) และเอเลี่ยนที่แฝงตัว (Shapeshifter) ที่กำหนดจำนวนได้ เป้าหมายของลูกเรือคือการทำภารกิจต่าง ๆ ให้สำเร็จ พร้อมทั้งหาตัวและกำจัดอิมพอสเตอร์ วิศวกร สามารถซ่อมแซมความเสียหายได้อย่างรวดเร็ว นักวิทยาศาสตร์สามารถดูชีพจรของลูกเรือได้ ส่วนอิมพอสเตอร์มีเป้าหมายในการปกปิดตัวตน ทำลายส่วนต่าง ๆ ในแผนที่ และฆ่าลูกเรือก่อนพวกเขาทำภารกิจสำเร็จ ภายในเกมมีการคัดผู้เล่นที่ต้องสงสัยออกผ่านทางการลงคะแนนเสียงข้างมาก โดยลูกเรือจะเป็นฝ่ายชนะเมื่ออิมพอสเตอร์ถูกกำจัดจนหมดหรือทำภารกิจได้ครบ ขณะที่อิมพอสเตอร์จะเป็นฝ่ายชนะหากส่วนที่ถูกทำลายไม่ได้รับการซ่อมแซม หรือจำนวนลูกเรือเหลือเท่ากับอิมพอสเตอร์ อะมังอัส เปิดตัวในปี 2018 ก่อนได้รับความนิยมในปี 2020 ทำให้อินเนอร์สลอธประกาศสร้าง อะมังอัส 2 ในเดือนสิงหาคม 2020 แต่ภายหลังได้ยกเลิกแล้วหันไปปรับปรุงเกมเดิมแทน
ระบบเกม
อะมังอัส เป็นวิดีโอเกมหลายผู้เล่นที่รองรับผู้เล่น 4–15 คน ผู้เล่น 1–3 คนจากผู้เล่นทั้งหมดจะถูกสุ่มให้เป็นอิมพอสเตอร์ ส่วนที่เหลือจะเป็นลูกเรือ เกมมี 4 แผนที่ได้แก่ ยานอวกาศ (The Skeld) ศูนย์บัญชาการ (Mira HQ) ฐานบนดาวเคราะห์  (Polus) และเรือเหาะ (The Airship)  ผู้เล่นที่เป็นลูกเรือจะได้รับมอบหมายให้ทำภารกิจต่าง ๆ เช่น ซ่อมแซมระบบไฟฟ้า รับส่งข้อมูล หรือกำจัดขยะ ขณะที่อิมพอสเตอร์จะแฝงตัวอยู่ในหมู่ลูกเรือ มีความสามารถในการทำลายส่วนต่าง ๆ ในแผนที่ เดินทางผ่านช่องระบายอากาศ ทราบตัวอิมพอสเตอร์คนอื่น และฆ่าลูกเรือได้ หากผู้เล่นถูกฆ่า/ถูกคัดออกจะกลายเป็นผี (Ghosts) ที่สามารถเดินทางในแผนที่ได้อย่างอิสระ มีมุมมองไม่จำกัด ช่วยลูกเรือทำภารกิจ/ช่วยอิมพอสเตอร์ทำลายส่วนต่าง ๆ พูดคุยได้ตลอดเวลาแต่เฉพาะกับผีด้วยกันเท่านั้น แต่จะไม่สามารถลงคะแนนเสียงและผู้เล่นที่มีชีวิตอยู่จะมองไม่เห็น ทั้งลูกเรือและอิมพอสเตอร์จะมีมุมมองภาพแบบโคน ถึงแม้เกมจะมีมุมมองแบบมองลงมาก็ตาม
ขณะที่เกมดำเนินไป ผู้เล่นจะ "รายงาน" (Report) เมื่อพบศพ ทำให้เกมหยุดชั่วคราวแล้วมีการเปิดให้พูดคุย ผู้เล่นมักสอบถามข้อมูลจากผู้เล่นอื่นหรือใช้ระบบติดตามในแผนที่เพื่อระบุตัวอิมพอสเตอร์ก่อนลงคะแนนเสียง หากผู้เล่นคนใดได้รับคะแนนเสียงมากที่สุดจะถูกคัดออกและตาย นอกจากนี้ผู้เล่นที่ยังมีชีวิตสามารถเรียก "ประชุมฉุกเฉิน" (Emergency meeting) ได้ทุกเวลายกเว้นตอนความเสียหายในแผนที่ดำเนินอยู่ ผู้เล่นมักใช้โปรแกรมภายนอกอย่างดิสคอร์ดในการพูดคุยด้วยเสียง เนื่องจากภายในเกมสามารถสื่อสารได้ด้วยข้อความเท่านั้น ก่อนเริ่มเกม ผู้เล่นสามารถแก้ไขส่วนต่าง ๆ ในเกม เช่น เลือกแผนที่ กำหนดความเร็วในการเคลื่อนที่ หรือตั้งระยะเวลาในการลงคะแนนเสียง นอกจากนี้ยังสามารถปรับเปลี่ยนรูปลักษณ์ตัวละครตัวเองได้
การตอบรับ
อะมังอัส ได้รับแรงบันดาลใจจากเกม มาเฟีย หรือ แวร์วูฟ เปิดตัวในเดือนมิถุนายน 2018 โดยได้รับความสนใจเพียงเล็กน้อย ก่อนจะเริ่มได้รับความนิยมอย่างสูงช่วงกลางปี 2020 เมื่อยูทูบเบอร์และสตรีมเมอร์ทวิตช์ที่มีชื่อเสียงหลายคนเล่นเกมนี้ ระหว่างเดือนกันยายน–ตุลาคม 2020 ยอดเข้าชมวิดีโอที่เกี่ยวข้องกับ อะมังอัส ในยูทูบมีมากกว่า 4 พันล้านครั้ง ส่วนยอดเข้าชมวิดีโอที่เกี่ยวข้องกับเกมนี้ในติ๊กต็อกมีมากกว่า 13,000 ล้านวิว แอสโซซิเอตด์เพรส รายงานว่า อะมังอัส เป็นเกมที่มียอดขายสูงสุดบนแอปสโตร์ในเดือนตุลาคม 2020 จากข้อมูลของซูเปอร์ดาตารีเสิร์ชในเดือนพฤศจิกายน 2020 มีผู้เล่นเกมนี้ประมาณ 5 ร้อยล้านคนทั่วโลก
เสียงวิจารณ์ส่วนใหญ่ต่อ อะมังอัส เป็นไปในทางบวก เอฟเวอลีน เหลาจากหนังสือพิมพ์ เดอะเนชันแนล กล่าวว่า "การได้เห็นผู้เล่นพยายามเดาว่าใครเป็นอิมพอสเตอร์ (และบางครั้งก็เดาผิดมาก ๆ ) หรือโกหกได้แย่สุด ๆ ว่าตัวเองไม่ใช่อิมพอสเตอร์นั้นเป็นความบันเทิงโดยแท้" ขณะที่เครก เพียร์สันจากเว็บไซต์ ร็อก, เปเปอร์, ช็อตกัน กล่าวว่าการเล่นเป็นอิมพอสเตอร์นั้น "สนุกกว่า" การเล่นเป็นลูกเรือ ซึ่งเขามองว่า "น่าเหน็ดเหนื่อย"
อ้างอิง
<references group="lower-alpha"/>
ถนนเทพรัตน
ถนนเทพรัตน หรือ ทางหลวงแผ่นดินหมายเลข 34 สายบางนา–หนองไม้แดง เป็นทางหลวงแผ่นดินสายหนึ่ง แยกออกมาจากถนนสุขุมวิทในเขตบางนา กรุงเทพมหานคร แล้วไปบรรจบกับถนนสุขุมวิทอีกครั้งที่ทางแยกต่างระดับหนองไม้แดงในอำเภอเมืองชลบุรี จังหวัดชลบุรี
รายละเอียดของเส้นทาง
ถนนเทพรัตนเป็นทางหลวงแผ่นดินขนาด 9–14 ช่องจราจร มีจุดเริ่มต้นทางทิศตะวันตกต่อจากถนนสรรพาวุธที่ถนนสุขุมวิท บริเวณสี่แยกบางนา ในพื้นที่เขตบางนา กรุงเทพมหานคร ตรงไปทางทิศตะวันออก เป็นเส้นแบ่งเขตการปกครองระหว่างแขวงบางนาเหนือและแขวงบางนาใต้ จนถึงสะพานข้ามคลองบางนา จึงเข้าสู่จังหวัดสมุทรปราการ โดยผ่านพื้นที่อำเภอบางพลี ซึ่งช่วงนี้ถนนจะมีขนาด 12-14 ช่องจราจร (ช่องทางหลัก 8 ช่อง ทางคู่ขนาน 4-6 ช่อง) แต่เมื่อเข้าสู่อำเภอบางเสาธงและอำเภอบางบ่อจะลดขนาดถนนเหลือ 10 ช่องจราจร (ช่องทางหลัก 6 ช่อง ทางคู่ขนาน 4 ช่อง) จากนั้นจึงเข้าสู่จังหวัดฉะเชิงเทราในพื้นที่อำเภอบางปะกง โดยถนนในช่วงนี้จะลดขนาดเหลือ 9 ช่องจราจร (ช่องทางหลักขาเข้า 3 ช่อง, ทางคู่ขนานขาเข้า 2 ช่อง, ช่องทางหลักขาออก 2 ช่อง และทางคู่ขนานขาออกอีก 2 ช่อง) ยกเว้นบริเวณสะพานเทพหัสดิน ที่มีช่องทางขนานขาออก 3 ช่อง จากนั้นเข้าไปซ้อนกับถนนสุขุมวิทที่แยกคลองอ้อม และนับกิโลเมตรของถนนสุขุมวิทไปควบคู่ด้วยจนกระทั่งสิ้นสุดเส้นทางที่ทางแยกต่างระดับหนองไม้แดง อำเภอเมืองชลบุรี จังหวัดชลบุรี หลังจากนั้นแนวเส้นทางจะแยกออกเป็น 2 สาย คือถนนสุขุมวิท และถนนเลี่ยงเมืองชลบุรี
ประวัติ
ในอดีตยังไม่มีการกำหนดชื่อเรียกทางหลวงแผ่นดินหมายเลข 34 อย่างเป็นทางการ ชาวบ้านจึงเรียกชื่อถนนสายนี้ตามจุดเริ่มต้นถึงจุดสิ้นสุดซึ่งรวมไปกับถนนสุขุมวิทด้วย เป็น ถนนบางนา−ตราด และเรียกติดปากมาเรื่อย ๆ จนกระทั่งกรมทางหลวงได้กำหนดชื่ออย่างเป็นทางการตามจุดสิ้นสุดที่แท้จริงของถนนสายนี้ว่า ทางหลวงสายบางนา–บางปะกง อย่างไรก็ตาม กรุงเทพมหานครได้กำหนดชื่อเรียกถนนในพื้นที่ของตนว่า "ถนนบางนา−ตราด" ตามที่ชาวบ้านเรียก
ต่อมากรมทางหลวงได้กำหนดให้ทางหลวงแผ่นดินหมายเลข 34 มีเส้นทางขยายต่อไปถึงบริเวณทางแยกต่างระดับหนองไม้แดง ตำบลหนองไม้แดง อำเภอเมืองชลบุรี จังหวัดชลบุรี โดยใช้ทางคู่ขนานของทางหลวงแผ่นดินหมายเลข 3 แต่นับหลักกิโลเมตรถนนสุขุมวิทซ้อนไปกับทางหลวงแผ่นดินหมายเลข 34 ด้วย จึงกำหนดชื่อเรียกใหม่เป็น ทางหลวงสายบางนา–หนองไม้แดง
ในอดีต มีด่านเก็บค่าผ่านทางบริเวณกิโลเมตรที่ 41 ตำบลบางวัว อำเภอบางปะกง จังหวัดฉะเชิงเทรา เช่นเดียวกับทางหลวงแผ่นดินหมายเลข 32 (ถนนสายเอเชีย) ในสมัยนั้น ซึ่งคล้ายกับทางหลวงพิเศษ เริ่มเก็บค่าผ่านทางในปี พ.ศ. 2529 แต่ก็ได้ยกเลิกเก็บค่าผ่านทางในปี พ.ศ. 2537 เนื่องจากนายจรัส พั้วช่วย รัฐมนตรีว่าการกระทรวงคมนาคมในขณะนั้น ประกาศยกเลิกเก็บค่าผ่านทาง
เมื่อวันที่ 30 สิงหาคม พ.ศ. 2559 สมเด็จพระกนิษฐาธิราชเจ้า กรมสมเด็จพระเทพรัตนราชสุดา สยามบรมราชกุมารี เมื่อครั้งดำรงพระอิสริยยศเป็น สมเด็จพระเทพรัตนราชสุดาฯ สยามบรมราชกุมารี ได้พระราชทานชื่อทางการของทางหลวงหมายเลข 34 ตลอดทั้งสายว่า ถนนเทพรัตน และได้พระราชทานพระราชานุญาตให้เชิญตราสัญลักษณ์งานเฉลิมพระเกียรติฯ ในโอกาสฉลองพระชนมายุ 5 รอบ วันที่ 2 เมษายน พ.ศ. 2558 ประดับที่ป้ายชื่อทางหลวงแผ่นดินสาย 34 อีกด้วย
จักรพรรดิไฮน์ริชที่ 5 แห่งจักรวรรดิโรมันอันศักดิ์สิทธิ์
จักรพรรดิไฮน์ริชที่ 5 แห่งจักรวรรดิโรมันอันศักดิ์สิทธิ์ (Kaiser Heinrich V von Heiliges Römisches Reich) (8 พฤศจิกายน ค.ศ. 1086 - 23 พฤษภาคม ค.ศ. 1125) เป็นจักรพรรดิโรมันอันศักดิ์สิทธิ์สมัยราชวงศ์ซาเลียน ผู้ทรงครองราชบัลลังก์ระหว่างปี ค.ศ. 1111 จนเสด็จสวรรคตเมื่อวันที่ 23 พฤษภาคม ค.ศ. 1125 พระองค์เป็นพระราชโอรสในจักรพรรดิไฮน์ริชที่ 4และพระนางเบอร์ธาแห่งซาวอย ไฮน์ริชเป็นจักรพรรดิองค์ที่ 4 และองค์สุดท้ายของราชวงศ์ซาเลียน ที่เป็นรัชสมัยที่ตรงกับสมัยสุดท้ายของข้อขัดแย้งเรื่องการสถาปนาสมณศักดิ์ (Investiture Controversy ) ซึ่งเป็นความขัดแย้งทางอำนาจระหว่างพระสันตะปาปาและพระมหากษัตริย์ในความตกลงระหว่างสันตะปาปากับรัฐบาลที่เวิมส์ (Concordat of Worms) พระองค์ก็ทรงยินยอมต่อข้อเรียกร้องในการปฏิรูปเกรกอเรียน
เอ็สเอ็ส มาร์ซเชียร์ อิน ไฟน์เดสลันด์
เอ็สเอ็ส มาร์ซเชียร์ อิน ไฟน์เดสลันด์ (SS marschiert in feindesland-"เอ็สเอ็สยาตราทัพสู่ดินแดนศัตรู") หรือเป็นที่รู้จักกันในชื่อว่า บทเพลงปีศาจ (Devil song) เป็นเพลงมาร์ชที่ถูกใช้โดยหน่วยวัฟเฟิน-เอ็สเอ็ส กองกำลังติดอาวุธของพรรคนาซีในนาซีเยอรมนี ประวัตินั้นไม่ได้บ่งบอกว่าใครเป็นผู้แต่ง แต่เดิมนั้นได้นำทำนองของเพลงเพลงมาร์ชที่มีชื่อว่า Lied der Legion Condor ของหน่วยทหารนกแร้งแห่งกองทัพอากาศลุฟท์วัฟเฟอ ในส่วนของเนื้อเพลงจะแฝงความรักชาติ และแนวคิด"สู้จนตัวตาย"ซึ่งเป็นแนวคิดที่นิยมกันในสมัยนั้น ตัวเนื้อเพลงจริงๆมีการเปลื่ยนแปลงไปตามช่วงเวลาของสงคราม เช่น แม่น้ำโวลก้าในรัสเซียตอนที่เยอรมันบุกโซเวียต หลังจากนั้นได้เปลื่ยนเป็นแม่น้ำโอเดอร์ที่กั้นชายแดนเยอรมัน-โปแลนด์ ซึ่งเป็นจุดที่มีการปะทะกันอย่างรุนแรงในปี1945 ตัวเนื้อได้ระบุชัดเจนว่าเอสเอสจะทำลายลัทธิคอมมิวนิสต์ ต่อมาหน่วยวัฟเฟิน-เอ็สเอ็สได้มีการเกณฑ์ทหารอาสาสมัครจากชาวต่างชาติหลายประเทศที่ถูกยึดครอง ได้แก่ ฝรั่งเศส นอร์เวย์ และประเทศกลุ่มบอลติก (เอสโตเนีย ลัตเวีย ลิทัวเนีย) รวมไปถึงกองกำลังบางส่วนที่นับว่าเป็นส่วนหนึ่งของวัฟเฟิน-เอ็สเอ็ส ทำให้ให้วัฟเฟิน-เอ็สเอ็สกลายเป็นกองกำลังที่มีหลากหลายเชื้อชาติ ทำให้ตัวเพลงมาร์ชเอ็สเอ็ส มาร์ซเชียร์ อิน ไฟน์เดสลันด์ ได้มีหลากหลายภาษา และแต่ละภาษาจะมีลักษณะทำนองและเนื้อร้องแตกต่างกันไป (แต่ทำนองยังคงเหมือนต้นฉบับอยู่) เช่น หน่วยทหารลัตเวียได้มีชื่อเพลงว่า Zem Mūsu Kājām หน่วยทหารเอสโตเนียมีชื่อเพลงว่า Narva Pataljon Laul หน่วยทหารนอร์เวย์มีชื่อเพลงว่า  På vikingtokt หน่วยทหารฝรั่งเศสมีชื่อเพลงว่า Le chant du Diable
จักรพรรดิไฮน์ริชที่ 5 แห่งจักรวรรดิโรมันอันศักดิ์สิทธิ์
ดูเพิ่ม
1086 1125
เอ็สเอ็ส มาร์ซเชียร์ อิน ไฟน์เดสลันด์
หลังสงครามโลกครั้งที่สองสิ้นสุดลงและนาซีเยอรมนีล่มสลายรวมทั้งหน่วยวัฟเฟิน-เอ็สเอ็สก็ได้ถูกยุบ บทเพลงนี้ได้ถูกต้องห้ามในเยอรมนีเว้นแต่นำมาใช้เพื่อการศึกษาและวิชาการเท่านั้น แต่อย่างไรก็ตามบทเพลงนี้ได้ถูกนำมาดัดแปลงด้านเนื้อเพลงและนำไปใช้ในบางประเทศ เช่น บราซิลมีชื่อว่า Dragões do Ar เป็นเพลงประจำกองทัพอากาศ กองทหารต่างด้าวฝรั่งเศสได้มีเพลงประจำคือ La Légion marche vers le front และอิตาลีได้มีชื่อว่า "canto del guerriero parà" หรือ "Basco Rosso"
มนุษย์กินคน
มนุษย์กินคนคือมนุษย์ที่กินมนุษย์ด้วยกันเอง มักจะพบในชนเผ่าต่างๆเช่นชนเผ่าใน ปาปัวนิวกินี เรื่องของมนุษย์กินคนนั้น มีอยู่ในตำนาน แทบทุกชาติทุกภาษา แต่ชนเผ่ามนุษย์ กินคนที่โด่งดังที่สุด คือมนุษย์กินคน แห่งเกาะปาปัวนิวกินีชนผิวขาวโดยเฉพาะที่อาศัย อยู่ในออสเตรเลียบางคน ยังคิดว่าชาวปาปัวนิวกินียังนิยมกินเนื้อมนุษย์กันอยู่
ในสมัยแรกๆที่ชาวยุโรปเดินทาง ไปถึงปาปัวนิวกินีนี้เอง พวกหมอสอนศาสนาคริสต์ ผู้ซึ่งมีอุดมการณ์แก่กล้า ในอันที่จะเผยแพร่ศาสนาคริสต์ ให้ถึงดินแดนลึกลับนี้ ได้เดินทางเข้าไปยังประเทศนี้ และได้เกิดเรื่องที่น่าสยดสยองขึ้น
ประมาณต้นศตวรรษที่ 19 มีคณะสอนศาสนา ซึ่งเป็นหญิงล้วนคณะหนึ่ง พร้อมด้วยเจ้าหน้าที่อารักขา ซึ่งมีอาวุธปืนทันสมัยประจำกายเดินทางไป ยังหมู่บ้านของชนเผ่าหนึ่งเพื่อสอนศาสนา เมื่อเดินทางล้ำเข้าไป ในเขตครอบครอง ของชนเผ่านั้น ก็ออกมาสกัดกั้นเพราะถือว่าเป็นการบุกรุก จึงต้องให้พวกคณะสอนศาสนาเดินทางกลับเสีย แต่คณะสอนศาสนาไม่ยอมทำตามคงเดินทางต่อไป ชาวพื้นเมืองจึงได้ใช้อาวุธอันมี มีด หอก หลาว แหลน หน้าไม้ เข้าโจมตี การต่อสู้นองเลือดจึงได้อุบัติขึ้น ทั้งสองฝ่ายบาดเจ็บและตายกันเป็นจำนวนมาก แต่ในที่สุดคณะสอนศาสนาก็ยอมแพ้
เมื่อสามารถรบชนะพวกรุกรานได้แล้ว คืนนั้นจึงมีพิธีเฉลิมฉลองชัยชนะ และกินเลี้ยงกันอย่างเอิกเกริก ซุปเนื้อมนุษย์เป็นรายการอาหารสำคัญของงาน วิธีปรุงอาหารรายการนี้ง่ายมาก นำน้ำใส่หม้อดินขนาดใหญ่ต้มให้เดือด บั่นศพมนุษย์ที่ตายทั้งสองฝ่ายให้มีขนาดที่จะใส่ในหม้อนั้นได้ใส่ลงในหม้อ นำผักชนิดต่างๆ รวมทั้งมันและเผือกใส่รวมลงไปด้วย ต้มจนสุกและเปื่อยดีแล้วก็ตักออกมากินกัน
การกินเนื้อมนุษย์เพื่อความอยู่รอด
อย่างกรณีของทหารเกาหลี ในสงครามเมืองจีน ก็เคยผ่าศพทหารด้วยกัน ควักเอาหัวใจ ตับ ออกมากินเป็นอาหาร ในเวลาที่อดอยากมากๆ ผู้ที่รอดตายจากเครื่องบินตก ที่ติดอยู่บนยอดเขาหลายวัน ก็ต้องกินเนื้อสะโพก และเนื้อที่ขาของผู้โดยสารด้วยกันที่ตายเป็นอาหาร เพื่อประทังชีวิต
การกินคนในค่ายกักกันชาวยิวของนาซี
ในสมัยสงครามโลกครั้งที่สอง นาซีเยอรมันได้ทำกวาดต้อนชาวยิวมาไว้ในค่ายกักกัน ทวีปยุโรป ชาวยิวบางส่วนถูกฆ่าตายหมด พ่อครัวในค่ายกักกันได้นำเนื้อจากศพชาวยิวที่ตายนำมาทำอาหารแล้วนำไปแจกจ่ายให้กับชาวยิวโดยที่ชาวยิวรับประทานอย่างไม่รู้เลยสักนิดเดียว
ตำนานช่างตัดผมและคนทำพายเนื้อคน
ที่ประเทศฝรั่งเศส ณ กรุงปารีส มีเรื่องเล่าว่า ในศตวรรษที่ 14 ณ ถนนคนเดินแห่งหนึ่งบริเวณใกล้โบสถ์มหาวิหารน็อทร์-ดามแห่งปารีส เป็นที่แหล่งท่องเที่ยวที่มีเสน่ห์ มีที่พักสวยๆ และมีพายอร่อยๆ แต่มีเรื่องได้เกิดขึ้นเมื่อมีสุนัขตัวหนึ่งมาเห่าที่หน้าร้านตัดผมแห่งหนึ่งซึ่งมีร้านเบเกอรี่ติดอยู่ใกล้กัน สุนัขตัวนั้นได้เห่านานหลายชั่วโมงจนผู้คนแถวนั้นเกิดความสงสัย ปรากฏว่าสุนัขตัวนั้นเป็นของผู้หญิงคนหนึ่ง เธอได้บอกว่า สามีของเธอซึ่งเป็นเจ้าของสุนัขและเป็นนักท่องเที่ยวได้หายตัวไป 3 วัน เธอได้ออกตามหาจนกระทั่งสุนัขได้มาเห่าหอนที่หน้าร้านตัดผมแห่งนี้ เจ้าหน้าที่ตำรวจได้เข้าไปสอบถามเจ้าของร้านตัดผม เจ้าของร้านได้ปฏิเสธว่า ไม่มีนักท่องเที่ยวคนนั้นมาใช้บริการร้านตัดผมของตนเลย แต่คำให้การของเจ้าของร้านกลับมีพิรุธจึงได้ทำการตรวจค้นโดยมีหมายศาล เจ้าหน้าที่ตำรวจได้ตกตะลึงเมื่อพบโครงกระดูกจำนวนมากอยู่ในห้องใต้ดินซึ่งเชื่อมต่อกับร้านเบเกอรี่ด้วย เจ้าหน้าที่ได้สอบสวนเจ้าของร้านตัดผมอย่างหนักจนยอมรับสารภาพว่า เขาได้ฆ่าเหล่านักท่องเที่ยวเหล่านั้นที่มาใช้บริการร้านตัดผมของตน เจ้าของร้านตัดผมได้ใช้มีดโกนหนวดปาดคอเหยื่อจนตายแล้วนำศพโยนลงไปในห้องใต้ดินแล้วเจ้าของร้านเบเกอรี่ผู้สมรู้ร่วมคิดที่อยู่ในห้องใต้ดินก็จะนำศพมาทำแปรรูปเป็นไส้พายเนื้อแล้วนำไปจำหน่ายขายให้กับผู้คนสัญจรและนักท่องเที่ยวซึ่งผู้ที่ซื้อและกินพายนั้นได้พูดปากต่อปากว่าเป็นพายเนื้อที่อร่อยที่สุดกว่าพายเนื้อไหนๆและติดใจมากจนต้องซื้อเพิ่มไปกินโดยไม่ได้เอะใจสักนิดเลย ทั้งคู่ได้ทำอย่างนี้มา 3 ปีเต็มซึ่งจากการขายพายเนื้อนั้นทำให้ทั้งคู่มีฐานะดี หลังจากนั้นทั้งคู่ได้ถูกดำเนินคดีและถูกตัดสินประหารชีวิตโดยให้เผาไฟทั้งเป็น ทางการฝรั่งเศสได้สั่งให้รื้อถอนและทำลายร้านตัดผมและร้านเบเกอรี่นี้ทิ้งไปเพื่อป้องกันไม่ให้มหานครปารีสต้องเสื่อมเสีย เวลาผ่านไปจนถึงช่วงศตวรรษที่ 19 ได้มีการสร้างตึกใหม่ทับบริเวณแห่งนั้นโดยที่ตำนานสยองขวัญยังคงอยู่อย่างตราบนานเท่านาน เรื่องราวของช่างตัดและคนทำพายเนื้อคนได้ถูกนำไปสร้างเป็นนิยายและภาพยนตร์อย่างสวีนนีย์ ท็อดด์ บาร์เบอร์หฤโหดแห่งฟลีทสตรีท
ย็องซอ
ย็องซอ คือพื้นที่ทางทิศตะวันตก อยู่ภายในเขตจังหวัดคังวอน ในเกาหลีใต้และจังหวัดคังวอน ใน เกาหลีเหนือ ซึ่งแยกออกจากภูมิภาคชายฝั่งย็องดง โดยภูเขาแทแบก ชื่อ ย็องซอ นั้นแปลว่า “ทางผ่านสู่ตะวันตก” โดยมีลักษณะเป็นภูเขาสูงและเป็นที่ราบสูงและเป็นหุบเขาลึก ภูมิภาคนี้ยังเป็นสถานที่ที่เป็นต้นน้ำของแม่น้ำฮันและแม่น้ำนักดง การเกษตรในภูมิภาคย็องซอนั้นในสมัยโบราณใช้วิธีการตัดฟันและเผา แต่ในปัจจุบันถูกแทนที่ด้วยเทคนิคการเกษตรที่สูงขึ้น เช่นการปลูกเห็ดหอม เป็นต้น
อมฤตเวลา
อมฤตเวลา (ਅੰਮ੍ਰਿਤ ਵੇਲਾ; อ่านว่า อัม-มะ-ริ-ตะ-เว-ลา) แปลตรงตัวว่า "เวลาที่เป็นอมฤต" หมายถึงช่วงเวลาเช้าตรู่ ประมาณตั้งแต่ตีสามจนถึงหกโมงเช้า หรือเวลาก่อนย่ำรุ่ง เป็นเวลาที่ใช้ทำสมาธิและท่องและขับรองเพลงสวดคุรบานิ คุรุนานักระบุไว้ในจัปจิสาหิบว่า "จงทำสมาธิในช่วงอมฤตเวลา ให้จิตใจอยู่กับความยิ่งใหญ่ของนามแท้จริงหนึ่งเดียว ("นาม" หมายถึงพระนามของพระเป็นเจ้าในศาสนาซิกข์) ความสำคัญของอมฤตเวลานั้นถูกระบุไว้ทั่วคุรุกรันตสาหิบ มีท่อนหนึ่งที่ระบุว่า "ผู้ใดที่บอกว่าตนเป็นชาวซิกข์ ต้องตื่นขึ้นมาแต่เช้าตรู่ทุกวันในช่วงอมฤตเวลา และปรับตัวเองให้เข้ากับและอยู่กับนาม (พระนามของพระเป็นเจ้าในศาสนาซิกข์)"
ชาวซิกข์จะสวดบทสวดตอนเช้า "นิตนีม" ในช่วงอมฤตเวลา ดั้งเดิมแล้วหลังเสร็จการสวดนิตนาม ก็จะไปพบปะกันต่อหน้าคุรุกรันตสาหิบ (Sangat) และสวด Asa di Var
สถานเอกอัครราชทูตสาธารณรัฐประชาชนจีนประจำประเทศไทย
สถานเอกอัครราชทูตสาธารณรัฐประชาชนจีนประจำประเทศไทย (中华人民共和国驻泰王国大使馆) ตั้งอยู่เลขที่ 57 ถนนรัชดาภิเษก แขวงดินแดง เขตดินแดง กรุงเทพมหานคร 10400 โทร. 0 2245 7043-4 มีสถานกงสุลอยู่ที่จังหวัดเชียงใหม่และจังหวัดสงขลา
ความสัมพันธ์ทางการทูตและสนธิสัญญา
ไทยและจีนเริ่มติดต่อและมีสัมพันธไมตรีต่อกันตั้งแต่สมัยราชวงศ์ฮั่นและราชวงศ์ถัง ต่อมาอาณาจักรสุโขทัยได้สถาปนาขึ้นเป็นราชธานีตรงกับช่วงปลายราชวงศ์ซ่ง ต่อราชวงศ์หยวน ได้ส่งราชทูตไปเจริญสัมพันธไมตรีกับจีนถึง 9 ครั้งระหว่างปี พ.ศ. 1835 – 1846 และกษัตริย์ราชวงศ์หยวนก็เคยส่งทูตมาเจริญสัมพันธไมตรีกับไทย 3 ครั้ง
ในสมัยกรุงศรีอยุธยาซึ่งตรงกับสมัยราชวงศ์หมิง พระมหากษัตริย์ไทยได้ส่งขุนนางและทูตานุทูตไปเจริญสัมพันธไมตรีกับราชวงศ์หมิงรวมทั้งสิ้น 112 ครั้ง และราชวงศ์หมิงส่งขุนนางและทูตานุทูตมาเจริญสัมพันธไมตรีกับกษัตริย์ราชวงศ์อยุธยา 19 ครั้ง นอกจากนี้ยังส่งราชทูต ชื่อ เจิ้งเหอ เดินทางมาเจริญสัมพันธไมตรี 2 ครั้ง
ไทยและจีนได้สถาปนาความสัมพันธ์ทางการทูตอย่างเป็นทางการเมื่อวันที่ 1 กรกฎาคม พ.ศ. 2518 เอกอัครราชทูตสาธารณรัฐประชาชนจีนประจำประเทศไทย คนปัจจุบันคือ ฯพณฯ นาย หาน จื้อเฉียง
การขอวีซ่าเข้าประเทศ
การเดินทางเข้าสาธารณรัฐประชาชนจีน มีข้อห้าม ห้ามนำรูปภาพและเอกสารเกี่ยวกับดาไล ลามะ ติดตัวเข้าประเทศอย่างเด็ดขาด ในปัจจุบันวีซ่าจีนประเภทท่องเที่ยว ค่อนข้างได้รับความนิยมเป็นอย่างมากสำหรับชาวไทย การทำวีซ่าจีนนั้นสามารถทำได้ด้วยตัวเอง โดยติดต่อที่สถานทูตจีน ซึ่งเอกสารที่ต้องเตรียม ได้แก่ รูปถ่าย หนังสือเดินทาง เอกสารยืนยันการจองตั๋วเครื่องบินและโรงแรม สำเนาบัตรประชาชน
ชี่กง
ชี่กง (จีนตัวเต็ม: 氣功; จีนตัวย่อ: 气功; พินอิน: qìgōng) หมายถึงวิธีปฏิบัติเพื่อเร่ง หมุนเวียน และทำงานกับ "ชี่" หรือลมปราณภายในร่างกาย การปฏิบัติชี่กงนั้นเพื่อประโยชน์ทางรักษาสุขภาพ เพื่อฝึกจิตใจ และเป็นส่วนหนึ่งของศิลปะการต่อสู้จีน
แคร์รี ฟิชเชอร์
แคร์รี ฟรานเซส ฟิชเชอร์ (Carrie Frances Fisher ; 21 ตุลาคม ค.ศ. 1956 - 27 ธันวาคม ค.ศ. 2016) เป็นนักแสดง นักเขียน โปรดิวเซอร์ นักพูดชาวอเมริกัน เป็นที่รู้จักจากบทเลอา ออร์กานา ในภาพยนตร์ชุดสตาร์ วอร์ส
ฟิชเชอร์ เสียชีวิตเมื่อวันที่ 27 ธันวาคม พ.ศ. 2559 ที่ศูนย์การแพทย์โรนัลด์ เรแกน ในเมืองแคลิฟอร์เนีย หลังจากประสบภาวะหัวใจหยุดเต้นเฉียบพลัน ระหว่างการโดยสารเครื่องบินจากลอนดอนมายังลอสแอนเจลิส ผลงานแสดงเรื่องสุดท้ายของเธอคือ สตาร์ วอร์ส: ปัจฉิมบทแห่งเจได มีกำหนดออกฉายในวันที่ 15 ธันวาคม พ.ศ. 2560
สโมสรฟุตบอลเชฟฟีลด์
สโมสรฟุตบอลเชฟฟีลด์ (Sheffield Football Club) เป็นสโมสรฟุตบอลอังกฤษจากเชฟฟีลด์ เซาท์ยอร์กเชอร์ ต่อมาได้ย้ายฐานที่ตั้งไปยังเมืองดรอนฟีลด์, ดาร์บิเชียร์ ปัจจุบันลงแข่งขันในระดับนอร์เทิร์น พรีเมียร์ลีก ดิวิชัน 1 ภาคใต้ ซึ่งเป็นระดับ 8 ในระบบลีกฟุตบอลอังกฤษ ก่อตั้งเมื่อวันที่ 24 ตุลาคม ค.ศ. 1857 สโมสรได้รับการยอมรับจากฟีฟ่าว่าเป็นสโมสรฟุตบอลที่เก่าแก่ที่สุดในโลกที่ยังคงเล่นฟุตบอลอยู่ สโมสรฟุตบอลเชฟฟีลด์เริ่มแรกลงเล่นภายใต้ Sheffield Rules และไม่ได้ใช้ FA Rules ใหม่อย่างเป็นทางการจนถึงปี ค.ศ. 1878
ในปี ค.ศ.2004 สโมสรได้รับรางวัล FIFA Order Merit ซึ่งเป็นรางวัลเกียรติยศสูงสุดของฟีฟ่า ในโอกาสที่ฟีฟ่าก่อตั้งครบ 100 ปี โดยรางวัลดังกล่าวตราบจนถึงปัจจุบันมีเพียงแค่ 2 สโมสรที่เคยได้รับได้แก่สโมสรฟุตบอลเชฟฟีลด์ และสโมสรฟุตบอลเรอัลมาดริด นอกจากนี้ในปี ค.ศ.2007 สโมสรยังได้รับเลือกให้เข้าสู่หอเกียรติยศแห่งฟุตบอลอังกฤษเนื่องในโอกาสครบรอบ 150 ปีของการก่อตั้งสโมสร
ประวัติ
ในปี ค.ศ.1855 สมาชิกของสโมสรคริกเก็ตเชฟฟีลด์ ได้จัดการแข่งขันกีฬาที่ใช้การเตะลูกบอลขึ้นอย่างไม่เป็นกิจลักษณะโดยไม่มีกติกาใด ๆ กำหนดวิธีแข่งขันไว้อย่างเป็นทางการ จนกระทั่งต่อมาสมาชิก 2 คนคือ นาธาเนียล เครสท์วิค และ วิลเลียม เพรสท์ ได้ก่อตั้งสโมสรฟุตบอลเชฟฟีลด์ขึ้น
การประชุมเพื่อเปิดสโมสรมีขึ้นเมื่อวันที่ 24 ตุลาคม ค.ศ. 1857 ที่บ้านพาร์คฟีลด์ของ เฟรเดอริก วอร์ด ที่ตั้งอยู่ในละแวกไฮฟีลด์ โดยมีสมาชิกที่เป็นแกนนำก่อตั้ง 2 คนคือ นาธาเนียล เครสท์วิค และ วิลเลียม เพรสท์ หลังจากก่อตั้งสโมสร ได้มีการแต่งตั้งให้เฟรเดอริก วอร์ด เป็นประธานสโมสรคนแรกและมีที่ทำการสโมสรแห่งแรกเป็นเรือนกระจกสำหรับเพาะปลูกพืชบริเวณถนนอีสต์แบงค์ ซึ่งเป็นที่ที่ให้ยืมใช้โดยโธมัส แอสไลน์ วอร์ด ผู้เป็นพ่อของเฟรเดอริก ซึ่งเป็นประธานสโมสร
การแข่งขันของสโมสรในช่วงแรกเป็นการแข่งขันกันเองระหว่างสมาชิกภายใน โดยมีการแบ่งข้างแตกต่างกันไปในแต่ละครั้ง เช่นเป็นการแข่งขันระหว่าง ทีมคนโสด พบ ทีมผู้มีคู่สมรส  เป็นต้น
กฎกติกาเชฟฟีลด์
กระทั่งวันที่ 21 ตุลาคม ค.ศ. 1858 ทางสโมสรได้เผยแพร่กฎกติกาการแข่งขันฟุตบอลฉบับแรก (ที่ไม่ใช่กฏภายในโรงเรียนหรือมหาวิทยาลัย) ที่เรียกว่า กฎกติกาเชฟฟีลด์ ซึ่งภายหลังกฎกติกาฉบับนี้ได้เป็นต้นแบบของกฎกติกาการแข่งขันของ สมาคมฟุตบอลอังกฤษ หรือ เอฟเอ กฎกติกาเชฟฟีลด์นี้ได้รับการพัฒนาต่อมาเมื่อ สมาคมฟุตบอลเชฟฟีลด์ ก่อตั้งขึ้นใน ค.ศ. 1867
ดาร์บีแมตช์ครั้งแรก
สโมสรเชฟฟีลด์ได้ลงแข่งขันฟุตบอลกับ สโมสรฮัลลัม ซึ่งเป็นสโมสรฟุตบอลที่ตั้งอยู่ในเมืองเดียวกันเมื่อวันที่ 26 ธันวาคม ค.ศ. 1860 หรือ 4 เดือนหลังจากการก่อตั้งสโมสรฮัลลัม โดยการแข่งขันแมตช์นี้นับเป็นดาร์บีแมตช์ครั้งแรกของอังกฤษและของโลก และกลายเป็นต้นแบบของดาร์บีแมตช์ในยุคต่อ ๆ มา
เข้าร่วมเป็นสมาชิกสมาคมฟุตบอลอังกฤษ
หลังจากก่อตั้งสโมสรมาได้ 6 ปีสโมสรเชฟฟีลด์ก็ได้สมัครเข้าร่วมเป็นสมาชิกของสมาคมฟุตบอลอังกฤษหรือ เอฟเอ เมื่อวันที่ 30 พฤศจิกายน ค.ศ. 1863 แต่ยังคงใช้กฎกติกาของตนเอง (จนถึงปี ค.ศ. 1877) ในวันที่ 2 มกราคม ค.ศ. 1865 สโมสรได้เดินทางไปแข่งขันฟุตบอลนอกเมืองเชฟฟีลด์เป็นครั้งแรกโดยแข่งขันกับ สโมสรน็อตส์ เคาน์ตี้ โดยมีผู้แข่งขันฝั่งละ 18 คนตามกฎกติกาของ น็อตติงแฮม
หลี่ ซิ่น
หลี่ซิน (Li Xin) (李信) แม่ทัพใหญ่แห่งรัฐฉินในช่วงยุครณรัฐ เคียงข้างหวังเจี่ยน หวังเปิน เหมิงเถียน และคนอื่นๆ เขาเป็นหนึ่งในแม่ทัพคนสำคัญและมีส่วนในการช่วยฉินฉื่อหฺวังตี้หรือฉินอ๋อง จนสามารถรวบรวมแผ่นดินทั้งหกเป็นปึกแผ่น
ประวัติ
หลี่ซิ่นมีชื่อทางการว่า "โหย่วเฉิง" เขารับราชการเป็นขุนศึกในช่วง (ศตวรรษที่ 5 - 221 ปีก่อนคริสตกาล) เขามาจากเมืองฮวยลี่ (ปัจจุบันคือเมืองซิงผิง มณฑลส่านซี) พ่อของเขาชื่อหลี่เหยา (李瑤) เป็นเจ้าเมืองหนานจวิ้น และเป็นขุนนางจากเขตหลินเทา
ในช่วง 228 ปีก่อนคริสตกาล หลี่ซิ่นได้รับการแต่งตั้งเป็นแม่ทัพภายใต้กองบัญชาการสูงสุดของหวังเจี่ยน ซึ่งในขณะนั้นมีการรบทำศึกกับรัฐจ้าว หลี่ซิ่นเดินทัพจากเมืองไท่หยวนรวมพลกับทัพของหวังเจี่ยนเพื่อล้อมกองทัพรัฐจ้าว และทำการปิดล้อมเมืองหานตาน (邯郸) เมืองหลวงของ รัฐจ้าว  รัฐจ้าวไม่อาจต้านทานกองทัพที่แข็งแกร่งของทั้งหวังเจี่ยนและหลี่ซินได้ และในที่สุดการรบก็สิ้นสุดลงด้วยความพ่ายแพ้ของรัฐจ้าว
หลังจากชัยชนะครั้งประวัติศาสตร์นี้ ฉินอ๋องได้มีคำสั่งต่อเนื่องให้กองทัพฉิน นำโดยหวังเจี่ยน เดินทัพไปทางตะวันออกเฉียงเหนือเพื่อโจมตีเมืองจี้เฉิง เมืองหลวงของรัฐเยียน (ปัจจุบันคือเมืองปักกิ่ง) ถึงแม้ว่ารัฐเยียนจะนำกองกำลังออกมาปกป้องตามชายแดนและแม่น้ำขนาดไหนก็ไม่สามารถต่อกรกับกองทัพของฉินได้ เมื่อกองทัพของหวังเจี่ยนมาถึงเมืองจี้เฉิง พระเจ้าซี อ๋องแห่งรัฐเยียน (燕王喜) และองค์ชายไท่จื่อตันผู้เป็นรัชทายาท ได้ตัดสินใจนำกองทัพเยียนตีฝ่าวงล้อมของฉินซึ่งล้อมเมืองจี้เฉิง และนำไพร่หลบหนีไปยังคาบสมุทรเหลียวตงไกลออกไปทางทิศตะวันออก แต่เมื่อฉินอ๋องทราบถึงการหนีไปของพระเจ้าซีและองค์ชายไท่จื่อตัน จึงได้มีคำสั่งด่วนให้หลี่ซิ่นนำกองทัพไล่ล่าตัวทั้งคู่ให้สำเร็จ หลีซิ่นนำกองทัพไล่ล่ากองทัพของพระเจ้าซีและองค์ชายไท่จื่อตันอย่างรวดเร็วและกำราบกองทัพท้ายสุดขององค์ชายไท่จื่อตันลงได้ พระเจ้าซี อ๋องแห่งรัฐเยียน หวาดกลัวกองทัพหลี่ซิ่นที่ไล่ตามมา จึงได้ปรึกษากับจ้าวเจีย ราชนิกูลของรัฐจ้าวที่พึ่งล่มสลายไป จึงได้รับรู้ว่าสาเหตุที่ฉินอ๋องกริ้วหนักถึงขนาดให้กองทัพฉินมาบุกโจมตีรัฐเยียน และส่งหลี่ซิ่นมาไล่ล่าตนและรัชทายาทนั้น เป็นเพราะเจ้าชายไท่จื่อตันเคยแอบส่งมือสังหารจิงเคอไปลอบสังหารฉินอ๋องแต่กระทำไม่สำเร็จ หากอยากรอดชีวิตก็มีทางเดียวคือมอบศีรษะขององค์ชายไท่จือตันให้แก่ฉินอ๋องเพื่อขอขมา ซึ่งอาจทำให้ฉินอ๋องหายกริ้วลงบ้าง แต่ถึงกระนั้นพระเจ้าซีก็ไม่สามารถที่จะทำใจสังหารบุตรของตนตามคำแนะนำนั้นได้  ขณะที่พระเจ้าซีหารือเรื่องดังกล่าวกับข้าราชบริพารอยู่นั้น องค์ชายไท่จื่อตันรู้ตัวว่าตนจะถูกประหารจึงรีบหนีออกจากที่พัก เมื่อพระเจ้าซีรู้ว่าองค์ชายไท่จื่อตันหนีไป อีกทั้งหลี่ซิ่นกำลังจะบุกมาสังหารตน จึงได้รีบหารือกับข้าราชบริพารและวางอุบายหลอกล่อให้องค์ชายกลับมา แล้วสั่งให้ทหารจับตัวและประหารองค์ชายไท่จือตัน ส่งมอบศรีษะไท่จือตันกับมือของหลี่ซิ่น พร้อมด้วยราชสาส์นขอชีวิตตัวเองและข้าราชบริพารไว้  หลี่ซิ่นได้ทำการส่งมอบศีรษะของไท่จือตันกลับไปยังเซียนหยาง เมืองหลวงของรัฐฉิน ฉินอ๋องได้เห็นดังนั้นแล้วจึงพอพระทัย
หลายปีต่อมา รัฐฉิน พิชิตรัฐอื่นไปได้หลายรัฐ ฉินฉื่อหฺวังตี้ หรือ ฉินอ๋อง จึงได้ตัดสินใจวางแผนที่จะพิชิต รัฐฉู่ ทางตอนใต้ให้สำเร็จ ในช่วงเตรียมการรบ ฉินอ๋องมั่นหมายให้หวังเจี่ยนนำทัพไปกำราบ รัฐฉู่ให้สิ้น แต่หวังเจี่ยนขอกำลังพลทหารมากกว่า 600,000 นาย ถึงจะยอมนำทัพไป ด้วยเหตุนี้ทำให้ฉิงอ๋องเริ่มลังเลใจ เพราะลี้พลจำนวน 600,000 นายต้องใช้งบประมาณจำนวนมากในการเคลื่อนทัพและดูแลไพร่พล ฉิงอ๋องจึงได้คิดแผนใหม่เนื่องจากเห็นว่าแผนการของหวังเจี่ยนต้องใช้จำนวนไพร่พลมาก อีกทั้งหวังเจี่ยนแก่ชราลงมาก ความกล้าหาญก็เริ่มน้อยลงตามอายุ จึงได้หันมาสอบถามหลี่ซิ่น ซึ่งเป็นแม่ทัพที่หนุ่มกว่าและมีผลงานเป็นที่ประจักษ์ ฉินอ๋องได้สอบถามหลี่ซิ่นว่าจำเป็นต้องใช้ทหารกี่นาย ถึงจะโค่นล้ม รัฐฉู่ ลงได้ ด้วยความมั่นใจเต็มเปี่ยมเนื่องจากได้เอาชนะศึกทางภาคตะวันออกเฉียงเหนือมาได้ ทำให้หลี่ซินทูลกับฉินอ๋องว่า ขอแค่ทหาร 200,000นาย ก็เป็นที่เพียงพอที่จะโค่นล้ม รัฐฉู่ แต่ทว่า หวังเจี่ยน ไม่เห็นด้วยกับคำกล่าวของหลี่ซิ่น หวังเจี่ยนเห็นว่า รัฐฉินควรใช้ทหารมากกว่า 600,000 นาย ถึงจะเพียงพอที่จะโค่นล้ม รัฐฉู่ แต่ทว่าฉิงอ๋องเลือกที่จะเชื่อใจหลี่ซิ่นในครั้งนี้จึงตัดสินใจให้ หลี่ซินเป็นจอมทัพนำกำลังพลกว่า 200,000 นายเข้าโจมตี รัฐฉู่ และมีรองแม่ทัพคือ เมิ่งอู่ (บางตำรากล่าวว่าเป็นเมิ่งเถียนบุตรของเมิ่งอู่เป็นรองแมทัพ) หลี่ซินแบ่งกองทัพออกเป็นสองกลุ่ม หลี่ซิ่นนำทัพ 100,000 บุกโจมตีจากทางใต้ของเมืองหนานจวิ้น อีกทางให้เมิ่งอู่นำทัพอีก 100,000 บุกโจมตีทางตะวันออกเฉียงใต้ของหนานจวิ้น  กองทัพรัฐฉิน ไล่ตีกองทัพรัฐฉู่แตกพ่ายยับเยิน จนกระทั่ง อ๋องแห่งฉู่เห็นท่าไม่ดี จึงได้ส่งยอดแม่ทัพ แห่ง รัฐฉู่ นามว่า เซี่ยงเหยี่ยน ยกทัพมาต่อกรกับกองทัพฉินในศึกครั้งนี้
ขณะที่หลี่ซิน และ เมิ่งอู่ กำลังได้ใจและรุกไล่กองทัพของฉู่มาเรื่อยๆ เซี่ยงเหยี่ยนก็ได้ใช้กลศึกหลอกล่อให้ หลี่ซิน และ เมิ่งอู่ รุกไล่ตามตนมา โดยได้มีการส่งกำลังทหารไปวางตั้งทัพรอที่เมืองหนานจวิ้นข้างหลังทัพฉิน และ เกลี้ยกล่อมให้ ชางผิงจวิน ราชนิกูลแคว้นฉู่ซึ่งเป็นถึงอัครมหาเสนาบดี รัฐฉิน ที่อยู่ในเมืองหนานจวิ้น ณ เวลานั้น เห็นแก่บ้านเกิด หักหลังแคว้นฉิน ชางผิงจวินได้ตัดสินใจหักหลังรัฐฉิน และคิดกลอุบายก่อการขึ้นในแนวหลังกองทัพฉินจนปั่นป่วน เมื่อหลี่ซิ่นทราบข่าวที่ ชางผิงจวินทรยศ จึงเจ็บใจอย่างมาก ด้วยความตกใจและด้วยโทสะจึงนำทัพวนกลับมายังแนวหลังกองทัพฉินหลายวันหลายคืนไม่ได้พัก เซี่ยงเหยี่ยนเห็นทหารฉินเหนื่อยล้าจากการเดินทางจึงได้ปลุกใจกองทัพฉู่ว่าหนานจวิ้น เมืองหลวงเก่าของแคว้นฉู่ ได้กลับคืนสู่แคว้นฉู่อีกครั้ง ทหารฉู่มีกำลังใจฮึกเหิม ไล่สังหารทหารฉินที่เหนื่อยล้าเป็นจำนวนมาก กองทัพ 200,000 คนของหลี่ซิ่นพ่ายแพ้หมดรูป ขุนพลใหญ่ทัพฉินตายในที่รบ 7 คน แถมเสียหนานจวิ้นให้แก่ รัฐฉู่ ด้วย หลี่ซิ่นได้ถอยทัพกลับมายัง รัฐฉิน อย่างอดสู เมื่อฉินอ๋องทราบเรื่องจึงได้คิดหาวิธีในการแก้ปัญหานี้โดยการไปอ้อนวอนของให้ หวังเจี่ยน กลับมานำทัพอีกครั้ง หวังเจี่ยนตัดสินใจอยู่นาน แต่สุดท้ายก็รับหน้าที่นำทัพไปบุก รัฐฉู่ โดนนำกองกำลังไพร่พลกว่า 600,000 นาย ไปบุกโจมตี รัฐฉู่ โดยมีรองแม่ทัพคือ เมิ่งอู่ ในศึกสุดท้ายกับ รัฐฉู่ เซี่ยงเหยี่ยนถูกสังหารโดน เมิ่งอู่ และ ชางผิงจวิน (ในตอนนั้นได้กลับมาเป็นอ๋ององค์สุดท้ายของรัฐฉู่) ก็สิ้นชีวิต ณ ศึกครั้งนี้ ทำให้ รัฐฉู่ ได้ล่มสลายในที่สุด
แม้จะพ่ายแพ้ในศึกกับ รัฐฉู่ แต่หลี่ซิ่นก็รอดพ้นจากการถูกประหารอย่างเหลือเชื่อ แถมยังได้รับโอกาสแก้ตัวในการนำทัพ คู่กับแม่ทัพอีกคนนามว่า หวังเปิน (บุตรชายของหวังเจี่ยน) ในยุทธการณ์ถล่ม รัฐฉี และพิชิต รัฐไต้ ที่จ้าวเจียราชนิกูลแคว้นจ้าวหลบหนีไปตั้งรัฐบาลผลัดถิ่นอยู่ ในยุทธการณ์ครั้งนี้ทำให้สามารถจับตัว จ้าวเจียราชนิกูลรัฐจ้าว และ อ๋องแห่ง รัฐฉี ได้สำเร็จ โดยรัฐฉีเป็น รัฐสุดท้ายที่ถูกฉินโค่นล้ม ในที่สุด รัฐฉิน ก็สามารถร่วมแผ่นดินเป็นหนึ่งเดียว ใน 221 ปี ก่อนคริสตกาล เป็นปีที่ 26 ในรัชสมัยของ ฉินฉื่อหฺวังตี้
สำหรับความสำเร็จในครั้งนี้ เขาได้รับปูนบำเหน็จโดยให้ตำแหน่งเป็นขุนนางใหญ่ปกครองดินแดนแทบเมืองหลงซี (ปัจจุบันคือ มณฑลกานซู )
หลังสงคราม
หลังจบสงครามการรวมแผ่นดินเป็นหนึ่งแล้ว เขาได้เกษียณและถูกส่งตัวให้ไปอยู่เมืองหลงซี (ปัจจุบันคือ กานซู) และได้รับรางวัลเป็นตำแหน่งขุนนางใหญ่ปกครองเมือง และ ที่ดินรวมทั้งทรัพย์สินจำนวนมากจากฉินอ๋อง
ตำบลหนองหัวฟาน
หนองหัวฟาน เป็นตำบลหนึ่งในอำเภอขามสะแกแสง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองหัวฟาน และ องค์การบริหารส่วนตำบลหนองหัวฟาน ตั้งอยู่ห่างจากตัวอำเภอเป็นระยะทางประมาณ 16 กิโลเมตร
การปกครองส่วนท้องถิ่น
พื้นที่ของตำบลหนองหัวฟาน อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
คณะเผยแพร่ศาสนาแอละโมในแซนแอนโทนีโอ
คณะเผยแพร่ศาสนาแอละโมในแซนแอนโทนีโอ (Alamo Mission in San Antonio) หรือทั่วไปเรียก ดิแอละโม (the Alamo) เป็นส่วนหนึ่งของแหล่งมรดกโลกคณะเผยแพร่ศาสนาแซนแอนโทนีโอในแซนแอนโทนีโอ รัฐเท็กซัส สหรัฐ ก่อตั้งในคริสต์ศตวรรษที่ 18 เป็นคณะเผยแพร่ศาสนาโรมันคาทอลิกและป้อมปราการ (fortress compound) เป็นสมรภูมิของยุทธการที่ดิแอละโมใน ค.ศ. 1836 ปัจจุบันแอละโมเป็นพิพิธภัณฑ์ในเขตประวัติศาสตร์จัตุรัสแอละโม
ที่แห่งนี้เป็นคณะเผยแพร่ศาสนาของสเปนแรก ๆ ในเท็กซัส สร้างเพื่อการศึกษาแก่อเมริกันพื้นเมืองในพื้นที่หลังเข้ารีตศาสนาคริสต์ ใน ค.ศ. 1793 คณะเผยแพร่ศาสนาถูกเปลี่ยนเป็นโลกวิสัย (secularize) และถูกทิ้ง สิบปีต่อมา กลายเป็นป้อมที่มีหน่วยทหารประจำ คือ กองร้อยบินที่สองซานการ์โลสเดปาร์รัส (Second Flying Company of San Carlos de Parras) ซึ่งคาดว่าจะให้ชื่อคณะเผยแพร่ศาสนานี้ว่า แอละโม ระหว่างการปฏิวัติเท็กซัส พลเอก มาร์ติน เปร์เฟกโต เด โกส (Martín Perfecto de Cos) ของเม็กซิโกยอมจำนนป้อมต่อกองทัพเท็กซัสในเดือนธันวาคม ค.ศ. 1835 หลังการล้อมเบคาร์ (Siege of Béxar) จากนั้นทหารเท็กซัสจำนวนค่อนข้างน้อยยึดครองป้อมเป็นเวลาหลายเดือน สุดท้ายแพ้ที่ยุทธการที่ดิแอละโมในวันที่ 6 มีนาคม ค.ศ. 1836 เมื่อกองทัพเม็กซิโกถอยจากเท็กซัสอีกหลายเดือนต่อมา พวกเขาทลายกำแพงของดิแอละโมหลายส่วนและเผาอาคารบางหลัง
ในอีกห้าปีต่อมา มีการใช้ดิแอละโมบางครั้งเพื่อประจำทหารทั้งฝ่ายเท็กซัสและเม็กซิโก แต่สุดท้ายก็ถูกทิ้ง ใน ค.ศ. 1849 หลายปีหลังเท็กซัสถูกผนวกเข้าสหรัฐ กองทัพบกสหรัฐเริ่มให้เช่าที่นี้สำหรับใช้เป็นสถานีพลาธิการ (quartermaster's depot) กองทัพบกสหรัฐทิ้งคณะเผยแพร่ศาสนานี้ใน ค.ศ. 1876 หลังมีการก่อสร้างฟอร์ตแซมฮิวสตันในบริเวณใกล้เคียง มีการขายโบสถ์น้อยดิแอละโมให้รัฐเท็กซัส ซึ่งมีการจัดการท่องเที่ยวเป็นครั้งคราวแต่ไม่พยายามฟื้นฟู อาคารที่เหลือถูกขายให้บริษัทพ่อค้าที่ใช้เป็นร้านของชำขายส่ง
วันที่ 5 กรกฎาคม ค.ศ. 2015 ดิแอละโมร่วมกับคณะเผยแพร่ศาสนาอีกสี่คณะในอุทยานประวัติศาสตร์แห่งชาติคณะเผยแพร่ศาสนาแซนแอนโทนีโอ ได้รับกำหนดเป็นแหล่งมรดกโลกของยูเนสโก
ยูกิ คาชิวากิ
ยูกิ คาชิวากิ (柏木 由紀 (Kashiwagi Yūki)) ชื่อเล่น ยูกิริน (ゆきりん (Yukirin)) เกิดเมื่อวันที่ 15 กรกฎาคม ค.ศ. 1991 ที่คาโงชิมะ เป็นสมาชิกของวงไอดอลญี่ปุ่น AKB48 และอดีตสมาชิกของวง NMB48 และ NGT48 เธอเข้าร่วมเป็นสมาชิก AKB48 ในฐานะสมาชิกรุ่นที่ 3 เมื่อวันที่ 3 ธันวาคม ค.ศ. 2006 และเธอยังเป็นสมาชิกทีม B ของ AKB48 ก่อนหน้านี้เธอเคยเป็นกัปตันของทีม B ก่อนที่จะถูกเปลี่ยนเป็นอายากะ อุเมดะ ในเดือนสิงหาคม 2012 นอกจากนี้เธอเคยเป็นสมาชิกยูนิต French Kiss ซึ่งเป็นยูนิตย่อยของ AKB48 ปัจจุบันเธออยู่ในสังกัด Watanabe Productions และเป็นสมาชิกที่มีอายุมากที่สุดใน AKB48 และ 48Group โดยในปี ค.ศ. 2021 ในวันเกิดครบรอบอายุ 30 ปี ของเธอ ยังถือว่าเป็นสมาชิก AKB48 คนแรกที่มีอายุครบ 30 ปี อีกด้วย
กีฬาโปโลน้ำในโอลิมปิกฤดูร้อน 2008 – รอบคัดเลือก
การแข่งขันกีฬาโปโลน้ำในโอลิมปิกฤดูร้อน 2008 รอบคัดเลือก เป็นการแข่งขันโปโลน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 20 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีมต่อรายการ) การคัดเลือกสิ้นสุดเมื่อวันที่ 9 มีนาคม ค.ศ. 2008
ประวัติศาสตร์ของสโมสรฟุตบอลแมนเชสเตอร์ยูไนเต็ด (ค.ศ. 1986–2013)
นับตั้งแต่ปี ค.ศ. 1986 ที่ อเล็กซ์ เฟอร์กูสัน ได้รับแต่งตั้งให้เป็นผู้จัดการทีม แมนเชสเตอร์ยูไนเต็ด จนถึงปี ค.ศ. 2013 เมื่อเขาประกาศเกษียณจากวงการฟุตบอล นับว่าประสบความสำเร็จมากที่สุดในประวัติศาสตร์ของสโมสร เฟอร์กูสันเข้าร่วมสโมสรในวันเดียวกับที่ รอน แอตกินสัน ถูกปลดออก และนำสโมสรไปสู่การจบอันดับที่ 11 ในลีก แม้จะจบอันดับสองในฤดูกาล 1987-88 สโมสรก็กลับมาอยู่ในอันดับที่ 11 ในฤดูกาลถัดมา มีรายงานว่าเฟอร์กูสันใกล้จะถูกปลดออก ชัยชนะเหนือคริสตัลพาเลซ ใน เอฟเอคัพ รอบชิงชนะเลิศ ปี 1990 นัดรีเพลย์ (หลังจากเสมอ 3-3 ในนัดแรก) ช่วยเซฟอาชีพการงานของเฟอร์กูสันไว้ได้ ในฤดูกาลถัดมา แมนเชสเตอร์ยูไนเต็ด คว้าแชมป์ยูฟ่าคัพวินเนอร์สคัพเป็นครั้งแรกชัยชนะครั้งนี้ทำให้สโมสรสามารถแข่งขันในยูโรเปียนซูเปอร์คัพได้เป็นครั้งแรกโดยที่ยูไนเต็ดเอาชนะเรดสตาร์เบลเกรด แชมป์ ยูโรเปียนคัพ 1-0 ที่ โอลด์แทรฟฟอร์ด การเข้าชิงชนะเลิศ ลีกคัพ ครั้งที่ 2 ติดต่อกันในปี ค.ศ. 1992 ทำให้สโมสรคว้าแชมป์เป็นครั้งแรกเช่นกัน หลังจากเอาชนะ นอตทิงแฮมฟอเรสต์ 1-0 ที่ สนามเวมบลีย์ ในปี 1993 สโมสรคว้าแชมป์ลีกเป็นครั้งแรกนับตั้งแต่ปี ค.ศ. 1967 และอีกหนึ่งปีต่อมา เป็นครั้งแรกนับตั้งแต่ปี ค.ศ. 1957 ที่สโมสรคว้าแชมป์ลีกติดต่อกันเป็นครั้งที่สอง ควบคู่ไปกับเอฟเอ คัพ ได้สำเร็จเป็น "ดับเบิ้ลแชมป์" ครั้งแรกในประวัติศาสตร์ของสโมสร จากนั้นยูไนเต็ดก็กลายเป็นสโมสรฟุตบอลจากอังกฤษทีมแรกที่ได้ดับเบิลแชมป์ถึง 2 ครั้งเมื่อพวกเขาชนะการแข่งขันทั้งสองรายการอีกครั้งในฤดูกาล 1995-96 ก่อนที่จะรักษาตำแหน่งแชมป์ลีกได้อีกครั้งในฤดูกาล 1996-97
การมาถึงของอเล็กซ์ เฟอร์กูสัน 1986–1992
อเล็กซ์ เฟอร์กูสันเข้าร่วมทีมแมนเชสเตอร์ยูไนเต็ดจากแอเบอร์ดีนเมื่อวันที่ 6 พฤศจิกายน ค.ศ. 1986 ซึ่งเป็นวันเดียวกับที่รอน แอตกินสันผู้จัดการทีมคนก่อนถูกปลดออกจากตำแหน่ง และเขาก็เริ่มสร้างระบบเยาวชนของสโมสรขึ้นมาใหม่ทันที ในนัดแรกของเฟอร์กูสันที่คุมทีม ทีมแพ้ 0–2 ให้กับออกซฟอร์ดยูไนเต็ด ชัยชนะนัดแรกของเขาเกิดขึ้นในวันที่ 22 พฤศจิกายน ค.ศ. 1986 โดยเอาชนะควีนส์พาร์กเรนเจอส์ 1–0 ที่โอลด์แทรฟฟอร์ด ในอีกไม่กี่สัปดาห์ต่อมา ผลงานก็ดีขึ้นอย่างต่อเนื่อง และในวันบ็อกซิ่งเดย์ปี ค.ศ. 1986 ทีมเอาชนะลิเวอร์พูล แชมป์ลีกฤดูกาลที่แล้ว 1–0 ที่แอนฟีลด์ ซึ่งเป็นชัยชนะเกมเยือนนัดเดียวของสโมสรในฤดูกาลนี้ และเป็นความพ่ายแพ้ในบ้านนัดเดียวของฤดูกาลสำหรับเจ้าบ้าน ผลงานที่ดีของยูไนเต็ดยังคงดำเนินต่อไปตลอดทั้งฤดูกาล แม้จะไม่มีการเซ็นสัญญาผู้เล่นใหม่เข้าสู่สโมสรก็ตาม และพวกเขาจบอันดับที่ 11 ในดิวิชัน 1 โดยที่เอฟเวอร์ตันได้แชมป์ และลิเวอร์พูลได้รองแชมป์ ซึ่งแสดงถึงความยิ่งใหญ่ของฟุตบอลอังกฤษโดยสโมสรจากเมอร์ซีย์ไซด์ในเวลานั้น